घर - Aksharang\nकहानी-भोजपुरी२०७७ कातिर्क २५ मङ्गलबार\nरामलाल आपन बेटा श्याम के विदेश से घरे लौटल देख के खुशी से ज्यादा चिंतित रहलें । काहेकि ऊ अपना बेटा के विदेश भेजे में आपन जीवन भर के कमाई के फूँक देले रहलें । अपना आँखि के सोझा आपन आँख के तारा के पाके उनका खुश होखे के चाहत रहे, पत्थर पर जामल दूभ के देखके खुशी के मारे दुभे लेखा लहलहा जाए के चाहत रहे । बाकिर उनकर खुशी कपूर लेखा कहीं उड़ गइल रहे । उनका आँखि के सोझा अन्हरिया घेरले रहे । एकर वजह रहे, माला के मोती लेखा टूट के बिखरत नजर आवत उनकर सपना । उनका जीवन में उनकर सपना सपना दू बेर माटी के घर लेखा भहरा के गिरल रहे । एक बेर त, ओह बेरा, जब श्याम, उनका के बिछौना पर बेमरतिआह आ रोअत-कल्पत छोड़ के विदेश जाए खातिर पइसा मंगले रहे आ दोसर एह बेरा, जब श्याम आपन विदेश में रहे के सपना अचके तोड़ के घरे लौट गइल रहे । दुनू बाप बेटा एक दोसरा के अकचका के देखत रहे लोग । दुनू जने के आँख में सवाल नजर आवत रहे- ई का ? आ काहे ? बाकिर केहू केहू से कुछो ना पूछे । बस एक दोसरा के आश्चर्य भरल नजरी से देखत रहे । श्याम, जवन खुदे आपन विदेश में जीवन बितावे के सपना के टूट गइला से बिखर के आपन स्वदेश आ घरे आवे पर मजबूर भइल रहे, ऊ आपन बाप के एह मनोदशा देख के काफी अकचका गइल रहे, एक तरह से दुःखी रहे । ऊ ई समझ ना पावत रहे, कि ऊ घरे लौटला पर खुश होखो कि दुखी । बाकिर श्याम के माई के बात त कुछ अउरी रहे । ओकरा माई के आँख में ओहू बेरा लोरे हिलोर मारत रहे, जब ओकर बेटा एयरपोर्ट पर देखते-देखते आँख से ओझल हो गइल रहे । देखते-देखते उड़ गइल रहे ओकर जहाज । ओह बेरा ओकर मन कुहुक-कुहुक के इहे गावत आइल रहे- जहिया चिरई अँखफोर हो जाले, तहिए आकाश के कोर हो जाले । उड़ गइल आकाशे खोंता से चिरइया, देखत रह उजड़ल खोंता के घरवइया । आ एहू बेरा, ओकरा आँख में लोरे हिलोर मारत रहे । फरक एतने रहे कि एह बेरा के ओकर लोराइल आँख में बेटा के घरे लौटला के अपार खुशी रहे ।\nरात में खाना-वाना खइले के बाद, दुनू बाप बेटा आपन-आपन कोठरी में सुते चल गइलें । श्याम के माई के नीन ना पड़त रहे, जइसे नीन आँख से कोसो दूर चल गइल होखे । नीन त श्याम के बापो के आँख में ना रहे । बाकिर दुनू जने करवट बदल के सुते के नाटक करत रहलें । जब आधा रात बीतल, आ श्याम के माई से बर्दाश्त ना भइल त, ऊ अपना मरद का ओर करवट बदल लेहली । रामलाल के आँख देख के साफ पता चलत रहे कि ऊ सुतल नइखन, जागल बाड़न । काहेकि आँख के पपनी मुलूर-मुलूर करत रहे । श्याम के माई उठ के बइठ गइली । अब रामलाल अपना के रोक ना पवलें आ उहो उठ के बइठत पूछलें ‘का भइल ? काहे नइखू सुतत ? तहरा त काफी खुश होखे के चाहीं कि तहर दुलरूवा बेटा घरे लौट आइल बा ।’\n‘आ काहे, राउर दुलरूवा नइखे आइल का ? ऊ खाली हमरे बेटा त ना ह ? राउरो ह ।’\n‘हम ई कहाँ कहतानीं कि ऊ हमर बेटा ना ह ।’\n‘त फेर रउआ बेटा के देख के खुश काहे नइखीं ? हम देखतानीं, जब से बउआ आइल बा, राउर बरताव बदल गइल बा । हमरा अइसन काहे बुझाता कि रउआ ओकरा अइला से खुशी नइखीं ।’\n‘साँच कहब, त तहरा बड़ा तकलीफ होई, आ झूठ हम कहे के नइखीं चाहत । सुत जा, ना त मिआज खराब हो जाई ।’\n‘जेकर आदमी चिंता के आग में जरत होखे, ऊ कइसे सुत पाई, ओकरा नीन कहाँ से पड़ी । काहे रउआ एतना चिंता करतानीं । छोड़ीं ना, जे हो गइल से हो गइल ।’\n‘हमर माई बाप के बनावल घर त ना रहल नू । ओरा परा गइल नू । एकरा अगर एह तरे लौट के आवे के रहल, त गइल काहे ला ?’\n‘एह तरे के मतलब ? आ ई एकर घर ह, इहाँ ना आइत, त कहाँ जाइत ?’\n‘एह तरे के मतलब हमनीं के वीरगंज के घर-दुवार के ओरवा-परवा के । एकरे विदेश जाए खातिर नू हमरा आपन घर बेंचे के पड़ल । आ ई खाली हाथ लौट आइल ।’\n‘रउअ कइसे कह सकतानीं कि बउआ खाली हाथ लौटल बा । बिहान होखे दीं, हम बतियायेब । हमरा विश्वास बा, बउआ कुछ ना कुछ कमा के जरूरे आइल होई ।’\n‘कहल गइल बा- होनहार लइका, हगते में चिन्हाला । अगर ई भरल-पूरल आइल रहित, त एकर आंगछे दोसर होइत ।’\n‘अच्छा चलीं, शांत हो जाईं । चलीं, सुतीं, फरिछ होखे लागल बा । सारा रात अइसहीं बीत गइल ।’\nआपन मेहरारू के बात सुन के रामलाल सुते के कोशिश करे लगलें । बाकिर केतनो कोशिश कइला के बावजूद उनका नीन ना पड़ल आ देखते-देखते भोर हो गइल । भोर पहर का जाने कइसे उनकर आँख लाग गइल, पते ना चलल । उनकर मेहरारू आपन नियत समय पर उठ गइली । दैनिक कर्म से निपटारा पाके रसाईघर में घुसली, चाय बनावे लगली । आज उनकर खुशी के ठिकाना ना रहे । खुशी के मारे गोड़ जमीन पर ना टिक पावे, रह-रह के उठ जाए । आज दू गो के बदला चार गो गिलास उठल, ई खुशी के चिन्हे त रहल । गिलास में चाय छान के खुशी से गदगद होत आपन बेटा के कमरा के दरवाजा खटखटवली-‘बउआ, ए बउआ । बहू ए बहू । केंवाड़ी खोल लोगन । चाय पी ल लोगन ।’ तनिका देर के बाद केंवाड़ी खुलल । सामने श्याम खड़ा नजर अइलें । माई के हाथ से चाय लेत मुस्कियात कहलें- ‘हमनी का अइसन चाय ना पिएनी सँ माई, हमनीका ग्रीन टी पिएनी सँ ।’\n‘हमरा मालूम ना रहल ह बाबू । चल आज पी ल, बिहान से ग्रीन टी बना देब ।’ श्याम के माईयो मुस्कियात कहली ।\nमाई के बात सुन के श्याम चुपा गइलें आ उनका हाथ से चाय के गिलास ले लिहलें । हाथ में चाय के गिलास ले- ले कमरा से बाहर निकल गइलें । उनकर माई रसोई घर में फेर से चल गइली । उहो अपना माई के पाछा-पाछा रसोई घर में गइलें । उनकर माई के ई समय अनुकूल लागल, एही से ऊ बतियाए लगली-‘बबुआ । अउरी सुनाव, का हाल खबर बा ? एह तरे अचानक कइसे लौट अइल सभे ?\n‘काहे माई ? हमरा के तरे आवे के चाहत रहल ह ? आ कि हमरा इहाँ आवे के चाहते ना रहल ह ?’\n‘कइसन बात करताड़ बाबु ? ई तहनी के घर ह, इहाँ आवे खातिर ना कवनो समय चाहीं आ ना कवनो तौर तरीका । हम त बस इहे पूछनीं हँ कि ओहिजा सब ठीक ठाक रहल ह नू ? तूँ त छ महीना खातिर हमरा के बोलावत रहल ह ।’\n‘माई, बस एतने समझ जो कि ओहिजा रहे के कानूनी अधिकार ना रहल, अब चोर लेखा लुका-छुपा के का रहीं, आ कइसे रहीं ।’ श्याम कहलें ।\n‘बड़ा ठीक कइल ह, आपन देश, आपन घरे चल अइल, हम त बड़ा खुश बानीं ।’ श्याम के माई आपन मन के बात कहली ।\n‘बाकिर बाबूजी खुश नइखीं लागत माई । हमरा लागता कि हमर लौटल उहाँका निमन ना लागल ।’ श्याम कहलें ।\n‘का बात करताड़ बाबू । अरे उनका कवनो दोसर बात के चिंता धइले होई । आ तूँ त जानताड़ अपना बाप के, बड़ा अन्तर्मुखी हई । उहाँका कब खुश रहिलें आ कब दुःखी, पते ना चले ।’ अच्छा एगो बात पूछीं ?\n‘पूछ ।’ श्याम के कहला पर उनकर माई पूछली- ‘कुछ कमा ओमा के लिआइल बाड़ न ।’\n‘लिआइल त बानीं, बाकिर हमनी एहिजा घर बनावे के सोचले बानीं सँ ।’ श्याम के ई बात सुनके उनकर माई के बौआई ध लेलस, बोलली- ‘काहे ? आपन ई घर त बड़ले बा । ई घर त तहरे ह नू । फेर दोसर घर के का जरूरी बा ?’\n‘बात ई बा माई कि हमर मेहरारू एह घर के संस्कार आ संस्कृति में नइखे रह सकत । तूँ त जानत बाड़ू कि हमर अंतर्जातीय प्रेम विवाह ह, एह घर के तौर तरीका में ओकरा एडजस्ट कइल बड़ा मुश्किल बा । आ खाली ओकरे ना, अब त हमरो काफी मुश्किल होई ।’\nश्याम के माई के पैर के नीचे के जमीन सरक गइल । ऊ आसमान से टूट के गिरल तारा लेखा हो गइली । आँख में लोर भर गइल । बड़ा मुश्किल से अपना के सम्हरली, आँचर से लोर पोछत कहली- ‘ई तूँ का कहताड़ बउआ ? अब हमनीका एह उमीर में केकरा सँगे आ कइसे रहब सँ ?’\n‘तूँ ई समझिलहे माई कि हम विदेश से लौटले नइखीं ।’ एकर बाबू माई दहेज में दू आना जमीन देले बा, ओही पर हमनीका घर बनावे जा रहल बानी सँ ।’ एतना कहके श्याम आपन कमरा में चल गइलें । उनकर माई अपना के रोके ना सकली, लगली फफक- फफक के रोवे ।\nओकरा बाद रामलाल के सँगे-सँगे उनकर मेहरारूरो अर्थात् श्याम के माईओ चिंतित रहे लगली । पहिले बेटा नजर से दूर रहे, बाकिर मन से दूर ना रहे । बाकिर अब बेटा नजर के सामने भइला के बावजूद, धीरे-धीरे मन से दूर होत जात रहे । अब ऊ चुप्पी साध लेहली । रामलाल त पहिलहीं से चुपा गइल रहलें । एक दिन सबेरे-सबेरे श्याम अपना मेहरारू के साथे ई कहत घर से निकललें कि ऊ आपन ससुरार जाताँड़े । उनकर माई एतने कह पवली- ‘जल्दी से घरे आ जइह ।’ ओकरा बाद श्याम त घरे अइलें, बाकिर उनकर मेहरारू ना अइली । ऊ आपन नइहरे में रह गइली । पेट से रहली, आठवा महीना चलत रहे । ई अच्छा बहाना हो गइल, नइहर में रहे के । श्याम घरे आवत–जात रहलें । ओने घर बने लागल । दू चार महीना में घर बनके तैयार हो गइल । जे सुने ऊ रामलाल के बधाई देवे-‘चलीं, काठमांडू में दू-दू गो घर हो गइल ।’ रामलाल कुछ ना कह पावस, मन मसोस के रह जास । घर के नेंव रखाइल, एकर जानकारी मिलल, गृह प्रवेश भइल, एकरो जानकारी मिलल, घर देखे के नेवतो मिलल । एह बीच में श्याम के बेटा भइल, मतलब रामलाल आ उनकर मेहरारू के पोता । एह लोग के जीवन में वंश के वृद्धि त भइल, बाकिर पोता के सँगे खेले-खेलावे के मौका पहिलके मुलाकात में खत्म हो गइल । बात ई भइल कि ई दुनू प्राणी गृह प्रवेश के दिने गइल रहे लोग । हालाँकि केतनो कहला-सुनला के बावजूद एह लोग के मुताबिक गृह पूजा ना भइल, ई कहल गइल कि गृह पूजा नइखे होत । बाकिर जब ई लोग उहाँ पहुँचल त गृह पूजा भइल के संकेत देखलस । मन त ओही बेरा खट्टा हो गइल । बाकिर पोता देखे के ललक में ई लोग मन के सम्हरलस आ घर के भीतर गइल ।\nखान-पीन भइल । घर बड़ा निमन बनल रहे । दू तल्ला घर रहे । ई दुनू प्राणी आपन पोता के खेला के ओकरा सँगे हँस खेलके जुड़ा गइल । एने ओने के बात होखे लागल । श्याम आ उनकर मेहरारू पास में बइठल रहे । बतियात रहे सभे । श्याम के माई बड़ा खुश होत कहली- ‘बबुआ के बाबूजी, रउआ बेकारे में नू चिंता करेनी । देखीं त, हमनी के बउआ केतना सुंदर घर बनवले बा । वीरगंज के घर बेंचा गइल त का भइल, एहिजा काठमांडू मे त दू- दू गो घर हो गइल नू ।’ रामलाल अभीन आपन मन के बात इजहार करहीं के रहलें तले श्याम तपाक से बोल पड़ल- ‘माई, ऊ तोर घर ह, ई हमर घर ह । जब मन करे चल अइहे । बाबूजी, हम अपनहूँ के कहतानीं ।’\nई सुनते दुनू प्राणी गाछ पर से टूट के गिरत पत्तई लेखा उधियाए लगलें । आँख के सोझा आपन-आपन घर नजर आवे लागल ।\n(नेपाली, भोजपुरी एवं हिन्दी में अनेकों कृतियाँ प्रकाशित । सक्रिय लेखन । काठमान्डू)


हिंदी साहित्य जगत के जानल-मानल विभूति, राग दरबारी के रचयिता, श्रीलाल शुक्ल के आजु शुक का दिने छियासी साल का उमिर में लमहर बीमारी का बाद लखनऊ के गोमती नगर स्थित सहारा अस्पताल में निधन हो गइल. ज्ञानपीठ पुरस्कार से सम्मानित श्रीलाल शुक्ल के साँस में तकलीफ का चलते 16 अक्टूबर के अस्पताल में भरती करावल रहे. अस्पताले में उनुका के प्रदेश के राज्यपाल बी.एल. जोशी 18 अक्टूबर का दिने ज्ञानपीठ पुरस्कार से सम्मानित कइले रहले. साल 2008 में श्रीलाल शुक्ल के पद्मभूषण से सम्मानित कइल गइल रहे.\n(बियफे, 27 अक्टूबर)\nछठ पूजा में बिहार यूपी जाये वाला भीड़ कम करे खातिर रेलवे ७४ गो स्पेशल ट्रेन चलावे के फैसला कइले बा.\nबुध का दिने राज्य भर में दीवाली के उत्सव धूम धाम से मनावल गइल. कहीं से कवनो बड़हन दुर्घटना के खबर नइखे. लाखों श्रद्धालु बुध का दिने चित्रकूट में मंदाकिनी नदी में नहा के दीपदान कइले. कहल जाला कि भगवान राम अयोध्या लवटत घरी एही मंदाकिनी में नहा के कामदगिरी के परिक्रमा कइले रहले. तब से एहिजा परंपरा बन गइल नहा के दीपदान करे के. एही दिने गोस्वामी तुलसीदास के भगवान श्रीराम के दर्शन भइल रहे.\nपरिवहन मंत्री रामअचल राजभर कहले बाड़न कि निगम के खरचा बढ़ला का बादो बस के किराया ना बढ़ावल जाई. इहो कहले कि यात्रियन के सुविधा बढ़ावे खातिर दू हजार नया बस खरीदल जाई आ एक सौ एयरकंडीशन बस निगम के बेड़ा में शामिल कइल जाई.\nबहराइच जिला में एगो भाजपा नेता के हत्या से नाराज भाजपाई जमके प्रदर्शन कइले.\nबुध का रात चलावल विशेष अभियान में पुलिस एक हजार सात सौ तिरासी अभियुक्तन के गिरफ्तार कइलसि. एह खातिर पूरा राज्य में एके साथ अभियान चलावल गइल.


विनय आनन्द देखइहे दबंगई – Anjoria\nविनय आनन्द देखइहे दबंगई\nसिनेमा भोजपुरी के सुपर स्टार विनय आनंद अब सलमान खान क तरह दबंगई देखइहें. विनय आनन्द हाल ही में ‘बिहारी टाईगर’ नाम के एगो फिलिम के शूटिंग पूरा कइले हँ जवना में उनकर लुक एकदम से दबंग वाला सलमान खान जइसन बा. एह फिलिम में दबंग पुलिस वाला के भूमिका करत विनय आनन्द के कहना बा कि फिलिम बहुते कमाल के बा.\n‘बिहारी टाईगर’ विनय आनंद क नायिका बाड़ि कल्पना शाह. आ साथे बाड़न शाहबाज खान, सुशील सिंह, अनूप अरोड़ा, अउर आयटम गर्ल डांसिंग क्वीन सीमा सिंह.\nजब निर्मते बहेंगवा हो जाई त दर्शक त अपना के अन्हारे में पइहें – कृष्णेश्वर शर्मा


हिन्दू धर्म ह कि सम्प्रदाय? – Anjoria\nहिन्दू धर्म ह कि सम्प्रदाय?\nJan 1, 2013 हिंदुत्व, हिंदू\nएह विवाद में पड़े से पहिले चली तनी कंप्यूटर का भाषा में कुछ बतिया लिहल जाव. कंप्यूटर इस्तेमाल करे वाला हर आदमी जानेला कि साफ्टवेयर दू तरह के होला. एगो ला पइसा ना देबे पड़े आ ऊ ओपन सोर्स कहाला. दोसरका के खरीदे के पड़ेला. जवना के खरीदे पड़ेला तवना के सोर्स कोड रउरा ना पा सकीं, मिलिओ गइल त ओकरा में फेर बदल ना कर सकी, ओकरा के अपना नाँवे ना चला सकीं. जबकि ओपन सोर्स साफ्टवेयर में रउरा पूरा आजादी होला कि रउरा ओकरा साथे का करत बानी. हालांकि एह औपन सोर्स आ क्लोज सोर्स का बीचे कई तरह के रंग, शेड, वाला साफ्टवेयर मिलेला. रिलीजनो में इहे होला. अब रउरा पूछब कि हम रिलीजन शब्द के इस्तेमाल काहे करत बानी, सीधे सीधे धरम काहे नइखीं कहत. त जान लीं जे कि धर्म आ रिलीजन मे बहुते फरक होला. रिलीजन ला हिंदी में संप्रदाय शब्द के इस्तेमाल सही होखेला. एकरा के पंथो कहल जा सकेला. धर्म खातिर अंगरेजी में सबले नजदीकी शब्द होला लॉ, कानून. आ कानून ऊ जवन शाश्वत होखे.\nसंप्रदाय भा पंथ के खासियत होले कि ओकर एगो धर्मगुरू होले, एगो धार्मिक पुस्तक, खास तरह के पूजा स्थल, खास तरह के रीति रिवाज, आपस में रोटी बेटी के संबंध वगैरह. हिंदू धर्म में ना त कवनो एगो धर्मगुरू बाड़न ना एगो धर्म ग्रंथ ना एक तरह के पूजा स्थल भा पूजा के तरीका. हिंदू धर्म कई तरह के, कह लीं कि जतना आदमी ततना तरह के, पंथ, समुदाय, संप्रदाय के महासँघ ह. एहिजा हर आदमी के आजादी बा कि ऊ का मानो का ना मानो. जे माँस मछली खाला उहो हिंदू, जे लहसून पियाज ले ना खाव उहो हिंदू. जे सबेरे साँझ पूजा करे उहो हिंदू आ जे उठत बइठत भगवान के गरियाओ उहो हिंदू. दोसरा कवनो संप्रदाय में अइसन आजादी नइखे. एही से जोश स्रेइ अपना एगो लेख में हिंदूत्व के गॉड प्रोजेक्ट के नाम दिहले बाड़न आ एकरा के ओपन सोर्स प्रोजेक्ट से तुलना कइले बाड़न.\nएह लेख में लेखक हिंदू धर्म में मिलल आजादी के बेमिसाल बतवले बाड़न आ लिखले बाड़न कि जहाँ दोसरा संप्रदायन के भगवान आवते कमाड दिहल शुरू कर देलें, हिंदुत्व के भगवान लोगे से पूछेलें कि हम के हईं? हिंदूवे में देखे के मिल सकेला कि जहाँ एक तरफ शिव कल्याणकारी अमूर्त देवता हउवें ओहिजे दोसरा तरह राख भभूति लपेटले, गरदन में साँप लटकवले एगो बउरहवो जइसन. एह धर्म के माने वालन के आजादी बा कि ऊ आपन भगवान केकरा के मानसु, कइसे उनकर पूजा अर्चना करसु भा मत करसु.\nहिंदुत्व विचार में कवनो राज रहस्य नइखे. सब कुछ खुला बा. हिंदुत्व में हर आदमी में भगवान के मौजूद मानल जाला आ अब ई ओकरा पर बा कि ऊ अपना भीतर बइठल भगवान तक कइसे आ कवना राहे चहुँपत बा.\n– ओमप्रकाश सिंह\nबतकुच्चन  – ९२\nसिंहासन खाली करो कि ट्वीटर आया है\n2 thought on “हिन्दू धर्म ह कि सम्प्रदाय?”\nधर्म धर्म होला अउर एकरा खातिर अगर अगरेजी शब्द चाहीं त रउआँ DHARMA ही लिखे के पड़ी…धर्म यानि एगो वटवृक्ष…अउर संप्रदाय चाहें पंथ के मतलब एगो ढारि (डाली) होला।\nमनीषी लोगन द्वारा जवन धर्म के लक्षन बतावल गइल बा..औ पर रउआँ गौर करबि त पाइबि की धर्म यानि शाश्वत, सुंदर जीवन।\nमनुजी धर्म के दसगो लक्षन बतवले बाने-\n( धैर्य , क्षमा , संयम , चोरी न करना , शौच ( स्वच्छता ), इन्द्रियों को वश मे रखना , बुद्धि , विद्या , सत्य और क्रोध न करना)\nयाज्ञवल्क्यजी धर्म के नौगो लक्षन बतवलने बाने-\nदानं दमो दया शान्‍ति: सर्वेषां धर्मसाधनम् ।।\nइहाँ रउआँ देखि सकेनी की धर्म यानि जीवन के मूल…कहले के मतलब इ बा कि धर्म बा तबे जीवन बा…ना त अजीवन बा…इ सब सनातन धर्म के लक्षण ह…अउर हिंदू धरम ही सनातन ह…\nहम धर्म के लॉ ना कही सकेनी…हँ अगर प्राकृतिक, नैतिक, परमाजीवन लॉ कहीं त इ तनि धर्म की समकक्ष बा…\nएक लाइन में कहीं त (सनातन धर्म = हिंदु धर्म = मानव धर्म = धर्म)…..धर्म बनावल ना जा सकेला जवनेगाँ..प्रभु के अस्तित्व बा, सत्य के अस्तित्व बा ओहींगा जबसे दुनिया बा तबसे धर्म बा…बाकि त बाद में चलावल गइल संप्रदाय आदि बा…..धर्म अउर पंथ (संप्रदाय) में सबसे बड़हन अंतर इ हे बा कि धर्म सनातन बा..पर पंथ चलावल गइल बा…धर्म उत्पत्ति से परे बा..पर पंथन के उत्पत्ति भइल बा….चलि हम अपनी बात के विराम देत इ हे कहबि कि …धर्म के महत्ता ए ही जान लीं की…हमनी जान जगि आदि में कहेनीं जा..कि धर्म की जय हो, अधर्म का नाश हो, प्राणियों में सद्भावना हो, विश्व का कल्याण हो…त जवने में विश्व के कल्याण निहित होखे…उहे धर्म ह..जे धर्म (सनातन, हिंदू धर्म) के अनुयायी बा ओकरा खातिर पूरा विश्व एगो परिवार बा।। जय धर्म।।\nराउर टिप्पणी पढ़नी आ रउरा बात से हम बहुत हद तक सहमत बानी.\nएह लेख के मकसद हिंदू धर्म के बाकी रिलीजन से तुलना करे के समस्या पर चरचा कइल रहे. जवना लेख का चलते एकरा के लिखनी ओकरो लिंक दिहल बा. आ हम धर्म के निकटतम शब्द का रूप में लॉ के नाम लिहले बानी, पूरा पूरी में ना.\nआपन सफाई दिहल जरूरी लागल एह से जवाब देत बानी ना त हम चाहीलें कि सवाल जवाब में हम कहीं आपन फच्चर मत फँसाईं. दोसरे पता ना कवना कारण से राउर टिप्पणी स्पैम में चल गइल रहुवे एही से देर भइल. कवनो टिप्पणी में हम संशोधन ना करीं भरसक ओकरा के जस के तस प्रकाशित कर दीले बाकि अवांछित टिप्पणी प्रकाशित होखे से बाचे खातिर माडरेशन के अड़ंगा डाल के राखल गइल बा.


मुंबई का बाद ‘रानी चली ससुराल’ अब बिहार में धूम मचाई – Anjoria\nढेर दिन ले इंतजार करवला का बाद ‘रानी चली ससुराल’ अब अप्रैल महीना में बिहार आ उत्तर प्रदेश में धूम मचाए आवे वाली बा. मुम्बई में मिलल जबरदस्त सफलता फेरु देखा दिहलस कि आजुओ रानी चटर्जी के जादू बरकरार बा.\nOne thought on “मुंबई का बाद ‘रानी चली ससुराल’ अब बिहार में धूम मचाई”\ni love bhojpur music thanks


कॉपर कंडक्टर कम वाल्ट कवच XLPE अछूता पावर केबल - बॉस्गोओ डॉट कॉम\nHuayuan Gaoke Cable Co.,Ltd. [Beijing,China] व्यवसाय प्रकार: उत्पादक , वितरक / थोक व्यापारी Main Mark: Africa , Asia , Europe , Worldwide निर्यातक: 11% - 20% प्रमाणपत्र: ISO9001, ISO14001 विवरण: एल.वी. भूमिगत केबल,बख्तरबंद पावर केबल,अछूता पावर केबल\nसंबंधित उत्पादों की सूची: एल.वी. भूमिगत केबल , बख्तरबंद पावर केबल , अछूता पावर केबल , एलवी भूमिगत केबल , 230 केवी भूमिगत केबल , एकल कोर भूमिगत केबल , एल.वी. पावर केबल , 1x1000 एमएम2भूमिगत केबल


जर्मनी - विकिपीडिया\nनिर्देशांक: 51°N 9°E / 51°N 9°E / 51; 9\nजर्मन फेडरल रिपब्लिक\nमोटो: "Das Lied der Deutschen"\n"एकता आ न्याय आ आजादी" (de facto)\n(अंगरेजी: "Song of Germany")\n(तीसरा बंद भर)[नोट 1]\nजर्मनी के लोकेशन (गहिरा हरियर)\n– यूरोप (green & गहिरा मटियाहूँ) में\n7001110000000000000♠11.0% अन्य यूरोपियन\n—7000230000000099999♠2.3% मध्य पूरबी\n59.3% ईसाई धर्म\n0.8% अन्य धर्म\nफेडरल संसदीय रिपब्लिक\n357,168 किमी2 (137,903 वर्ग मील) (63वाँ)\n• 2015 अनुमान\n227/किमी2 (587.9/वर्ग मील) (58वाँ)\n$3.980 ट्रिलियन (5वाँ)\n$3.467 ट्रिलियन (4था)\n.de आ .eu\nजर्मनी (जर्मन: Deutschland), ऑफिशियल तौर पर जर्मन फेडरल रिपब्लिक (जर्मन: Bundesrepublik Deutschland, listen (मदद·जानकारी)),[नोट 3] मध्य-पूरबी यूरोप में एगो देस बा। ई देस एगो फेडरल संसदीय रिपब्लिक हवे। देस में कुल 16 गो राज्य बाने आ एकर बिस्तार लगभग 3,57,021 बर्ग किलोमीटर इलाका पर बा। इहाँ के जलवायु शीतोष्ण कटिबंधीय बा आ एक सीजन से दूसरा सीजन के बीच में पर्याप्त मौसमी अंतर पावल जाला। इहाँ के जनसंख्या करीब 8.2 करोड़ बा आ ई यूरोपियन यूनियन के सभसे ढेर जनसंख्या वाला देस हवे। अमेरिका के बाद ई दुनिया में दूसरा सभसे पापुलर देस हवे जहाँ बाहरी लोग आ के बसल चाहे ला। जर्मनी के राजधानी आ सभसे बड़ शहर बर्लिन बा जबकि ए देस के सभसे ढेर शहरी केंद्र सभ रूर इलाका में मौजूद बाने (मुख्य केंद्र: डार्टमंड आ एस्सेन) जबकि देस के अन्य प्रमुख शहर सभ में हैम्बर्ग, म्यूनिख, कोलोन, फ्रांकफुर्त, श्टुटगर्ट, डुस्सेलडोर्फ़, लाइपजिग, ब्रेमेन, ड्रेस्डेन, हानोवर आ नूरेम्बर्ग बाने।\n↑ 1952 से 1990, Deutschlandlied राष्ट्रगान रहल बाकी ऑफिशियल मोका-महाले खाली तिसरा बंद गावल जाय। 1991 से अब खाली भर इहे तिसरा बंद के राष्ट्रगान मानल जाला।\n↑ डैनिश, लो जर्मन, सोर्बियाई, रोमनी, आ फ्रायशियन के "क्षेत्रीय भा माइनारिटी भाषा खातिर यूरोपियन चार्टर" द्वारा पहिचान मिलल बा\n↑ Bundespräsidialamt. "Repräsentation und Integration" (German में). पहुँचतिथी 8 मार्च 2016. Nach Herstellung der staatlichen Einheit Deutschlands bestimmte Bundespräsident von Weizsäcker in einem Briefwechsel mit Bundeskanzler Helmut Kohl im Jahr 1991 die dritte Strophe zur Nationalhymne für das deutsche Volk. [In 1991, following the establishment of German unity, Federal President von Weizsäcker, in an exchange of letters with Chancellor Helmut Kohl, declared the third verse [of the Deutschlandlied] to be the national anthem of the German people.]\n↑ Bundesamt für Migration und Flüchtlinge (14 December 2016). Migrationsbericht 2015 (PDF) (German में). Bundesministerium des Innern Referat Öffentlichkeitsarbeit. पप. 213–215. पहुँचतिथी 28 मार्च 2017. Unknown parameter |trans_title= ignored (मदद)\n↑ "फ्रांक-वाल्टर श्टाइनमायर जर्मनी के राष्ट्रपति चुने गए | दुनिया | DW | 12.02.2017". DW. 2017-03-22. पहुँचतिथी 2017-08-01.\n↑ 6.0 6.1 6.2 6.3 "World Economic Outlook Database, April 2017, Germany". International Monetary Fund. April 2017. पहुँचतिथी 19 जून 2017.\n↑ "Gini coefficient of equivalised disposable income (source: SILC)". Eurostat Data Explorer. पहुँचतिथी 13 August 2013.\n↑ Mangold, Max, संपा. (1995). Duden, Aussprachewörterbuch (German में) (6th संस्क.). Dudenverlag. पप. 271, 53f. ISBN 978-3-411-20916-3.\n↑ "Germany Top Migration Land After U.S. in New OECD Ranking". Bloomberg. 20 May 2014. पहुँचतिथी 29 August 2014.\nसंघीय सरकार के ऑफिशियल वेबसाइट\nसंघीय राष्ट्रपति के वेबसाइट\nजर्मन चांसलर के ऑफिशियल वेबसाइट\nDeutschland.de – जर्मनी के बिबिध बिसय पर एगो वेबसाइट।\nजर्मनी के पर्यटन बिभाग के वेबसाइट\n"https://bh.wikipedia.org/w/index.php?title=जर्मनी&oldid=711707" से लिहल गइल


अमरेन्द्र जी के लिखल घसगढ़ी के पढ़ाई | एगो हास व्यंग | जोगीरा\nHome भोजपुरी साहित्य हास्य व्यंग्य अमरेन्द्र जी के लिखल घसगढ़ी के पढ़ाई | एगो हास व्यंग\nहम का हईं।\nअभी हमरे खुद पाता नइखे।\nतबो हम अपना के बिदवान से उपर ना,त नीचहूं ना बुझीं। इसकुल चलाइना, ठठ्ठे बात नइखे,बुझनी।\nहमरा खुदसर के गेआन होखो चाहे ना होखो,बाकीर हम खुल्लमखुला गेआन बाँटिना चाहे बेंचि•••••।\nअइसे हम हईं त ना बाकी बहुते लोग कहेला कि हम बुधीजिवी हईं,त गते-गते हमरो भरम हो गइल कि हो सकेला हमहु एह किसीम के जीव होखीं। जर जवार के मीटिंग-सीटिंग में हम जाए लगनी।अचरज त तब भइल कि इसकुलिहा लरिकन के पढ़ाई के सरकारी सिलेबस प आपन बिचार देबे खातीर एगो सरकारी परोजन में हमरो नाम आ गइल।\nअब त भइल फेरा।भला हम एह बिसय में का कह सकत बानी। बहुत सोंचनी, बिचरनी।तब जाके, हमार धेआन एह बात प गइल कि गुलामी के दुरदिन से लेके आजु तक कतने चीझु भा बिसय के पढ़ाई के बेवस्था भईल। जइसे निजियरिंग, बनियादम, डक्डरी, लोल बनाई आ ना जाने कतने।देस में कतने लइका आ लइकी किसानी, मछुअई, चीकधंधी, दरब शास्त्र आ समादभेजिया अइसन नवका पढ़ाई कइके छिछिआइल चलत बा लोग। किछु लो के कामो लागल बा। बाकी उ लोग,अपना काम-कमाई से कतना संतुष्ट बा। उहे लो बता सकेला।\nजइसन कि हम बतवनी हा कि हमरा एह सब बिसय के जानकारी त नाहिए रहे।बाकी एनो-ओनो अपने से सोचनी,समझनी,तकनी,झंकनी त एगो बात दिमाग में आईल कि इ चारो ओरो मारि घाँस फूस उगल बा।जेने देख ओने।\nगली में, नली में, देवाल प,अंगना में बहरी, भीतरी, सहर में, पहाड़ पर।आने कि चारो ओर घसवारि हो गइल बा।रउआ एकरा के घासीकरण चाहे घासिनाइजेसन भी कह सकेनी। बहुत दिमाग लगवनी।तब जा के बुझाईल कि देस के सब लोग नोकरी चाकरी करे लागल।\nलोग माहटर, फरफेसर, निजियर, डगधर, ओकिल, फउजी आ ना जाने का का बनि के गाँव में से भागि गइल।किछु अनपढ़,जाहिल आ चउपट लो रहे।उहो लो नेता हो गइल।ना त ई लोग त जरूरे घास छिलितन।एह तरह से घसगढ़न के एकदमे से कमी हो गइल।आ जेने देखे ओने घासे घासे हो गइल।\nत काहे ना एगो अइसन जोजना बनावल जा कि घास छिले के गेआन इसकुलन के सिलेबस में सामिल क लेल जाव।एह से घास के बढ़ल भी रूकी आ साथे साथे देस में घसगढ़न के संतुलनो मानक स्तर तक चहुँप जाई।\nअगिला दिन ठीक टाएम प हम बोलावल जगह प गइनी।बहुते बिदवान लो की जमघट लागल रहे।सब लोग आपन-आपन बाति राखत रहे। आ सुनवइया लो सवाल प सवाल दागत रहे।माएक से जइसहिं हमार बोलाहटा भइल, हम इस्टेज प गइनी।आ सर सलाम के बाद सीधे आपन बात आ देस के समसेआ बतवनी। आ कहनी कि बिना घसछिली के सिलेबस में सामिल कइले इ घसवारि खतम ना हो सके।आ दोसर बात कि घरसगढ़न के अलोपित होत परजाती के बचाव भी हो जाईत। भइलि हाला। आरे भाई इ दुनिआ चान से दूरि मंगर आ सनिचर के फेरा में परल बा।त रउआ घसगढ़ी पढ़ा के नवका पीढ़ी आ देस के आगे बढ़ावल चाहत बानी। आछा, तऽ आपन जोजना के बारे में पूरा जानकारी दिहीं।\nहम बतावे सुरू कइनी।सुनि जा।सबसे पहिला बात त इ रही कि आखिर इ घास हउवे का ?\nएकर परिभाषा का हो सकेला?\nघासि,फेंड़ से अलग कइसे बा ?\nघास कइसे जामेला?\nकहंवा जामेला आ कहंवा ना जामेला।\nना जामेला त आखिर कांहे?\nघास कब कटाला? घास में कवन-कवन जीवा जनावर रहेलन?का घास के परयोग आदमी के एक बेरि के खाए में हो सकेला? घास के इमिदी प साएड एफेट का होई? आखिर जनावरन के ब्रेकफास्ट, लंच आ डीनर सभ में घासे काहे निक लागेला?\nघास के संबंध देस के दाव पेंच चाहे राजनीति से का बा? कमनिस्टन के झंडा प हँसुआ रहते ममता के घास आतना कइसे बढ़ल?\nघास के बाजार भाव का बा?देस के सभ घरवहिआ उत्पादन में एकर का जोगदान बा?\nका धान-गहूँ के घास कहल जा सकेला?\nघास के बारे में सरकारी नीति का बा?\nएकरा के जीएसटी में लेआवल जायज रही कि ना?\nघास के शास्त्र आ नीति का अभिओ ओइसहिं बा?\nतृणं न खादन्नपि जीवमान:।\nएकर धर्म आ अध्यात्म का बा? का अभिओ सही बा कि\nमानवः तृणवत भवति?\nसाथ ही एकर कटाई आ लोक प बिचार होई कि का गीत में इ अभिओ गवात रही कि\nगढ़े द रहरिये में हो घास?\nकोर्स चरसाला होई।। अडमिसन नवका साल से।डोनेशन चाहें उपरवार किछुओ ना लागी।काबिल आ चल्हाक घसगढ़न के बिलाएत भेजि के नाया नाया टटका टोटका में टरेनी दिआई।जवना से देस के घसगढ़न के इसकिल बढ़ सको।आ हं,एमें कबनो जात पात के चकर ना रही।\nआखिर देसवा के बिकास ना होई त निमन दिन कइसे आई।\nघसगढ़ी के पढ़ाई\nपिछला लेखविवेक सिंह जी के लिखल भोजपुरी कहानी रत्नसागर\nअगिला लेखदिनेशलाल यादव निरहुआ अभिनीत फिल्म निरहुआ हिंदुस्तानी3को मिली अच्छी ओपनिंग


बिहार में बालू खनन के नियमों में हुए बदलाव, घाट का टेंडर पाने के बनी ये प्रक्रिया!! – Himachali Khabar\nबिहार में बालू खनन के नियमों में हुए बदलाव, घाट का टेंडर पाने के बनी ये प्रक्रिया!!


Ravi Tiwari's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Ravi Tiwari's Likes Ravi Tiwari's Page\nजय भोजपुरी leftacomment for Ravi Tiwari"प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला…"Nov 7, 2012Rajeev Mishra "राजीव भोजपुरिया" leftacomment for Ravi Tiwari"प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी !"Nov 5, 2012Ravi Tiwari is nowamember of JaiBhojpuri.comOct 27, 2012 Welcome Them! RSS\nAt 11:49am on November 7, 2012, जय भोजपुरी said… प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.ऐगो लिन्क दे रहल बनी सहायता, खातीर ऐह के पढ लेबhttp://www.jaibhojpuri.com/page/rules-1त जय भोजपुरी परिवार में आपन थोडा सा बहुमूल्य समय दे के ..आई ,भोजपुरी खातिर कुछ कइल जाव..जय भोजपुरी At 11:20pm on November 5, 2012, Rajeev Mishra "राजीव भोजपुरिया" said… प्रणाम भाई जी ,


कुकुरन के चिन्हवा दिहलसि चन्द्रयान-2 - The Logical News\nभारत के अन्तरिक्ष अनुसंधान संगठन इसरो के मिशन चन्द्रयान-2 अपना अधिकतर मकसद में सफल साबित होखला का बावजूद अपना उपलब्धि के चित्रांकित करे में असफल हो गइल. काहे कि आखिरी मौका पर ओकर लिंक फेल कर गइल आ ऊ विक्रमलैन्डर से ओकरा उतरला के आंकड़ा हासिल ना कर पवलसि.\nचन्द्रयान-2 के प्रक्षेपण से लगाइत विक्रमलैन्डर के चन्द्रमा का दक्षिणी इलाका में उतारें में सफल रहल जहाँ आजु ले दुनिया के कवनो देश अपना उपकरण के नइखे उतार पवले. पूरा देश ओह क्षण के बेसब्री से इन्तजार करत रहुवे आ टकटकी बन्हले अपना टीवी पर आँखि गड़वले रहुवे. पीएम मौदी खुद इसरो का सम्पर्क केन्द्र पर हाजिर रहलन. चन्द्रयान-2 अबहीं एक महीना ले चन्द्रमा के लगातार परिक्रमा करत आंकड़ा जुटावे के काम करे में लागल रही.\nचन्द्रमा का सतह पर उतरे वाला दुनिया के चउथका देश होखला का बावजूद आखिरी मौका पर लिंक फेल भइला से उपजल निराशा समुझे जोग बा. बाकिर कुछ कुकुर एह असफलता पर आपन खुशी नइखन लुका पावत. एह तरह से सोंची त चन्द्रयान-2 के सबले बड़हन सफलता इहे बा कि ऊ एह तरह के कुकुरन के चिन्हवावे में सफल रहल. एगो कहाउत ह – दमड़ी के चाम गइल, बाकिर कुकुर के जाति चिन्हा गइल.\nकुछ कुकुरन के खुशी मनवला का बावजूद पूरा देश आ दुनिया इसरो के सफलता पर गर्वित बा. 100 में 99 नम्बर पावे वाला के कबो फेल ना माने के चाहीं. ओकरा से बस इहे गलती हो गइल कि उत्तर पुस्तिका पर आपन रोल नम्बर ना लिख सकलसि.\nपीएम नरेन्द्र मोदी एह पर वैज्ञानिकन के बधाई देत कहलन कि विज्ञान में असफलता ना होखे, बस प्रयोग आ कोशिश होखेला. अबकी ना अगिला बेर सफलता मिलिए के रहे वाला बा. अब अउरी कर्मठता आ जोश से फेरु एह मिशन पर लाग जाए के बा.\nDisclaimer: This story is auto-aggregated byacomputer program and has not been created or edited by TheLogicalNews. Publisher: Tatkakhabar\nCategories Bhojpuri News, tatkakhabar, टटका खबर Tags #Bhojpuri News, #tatkakhabar, #टटका खबर Post navigation


तिरुपति रेलवे स्टेशन - विकिपीडिया\nएक्सप्रेस ट्रेन, यात्री ट्रेन तथा कम्यूटर रेल स्टेशन\nचेन्नई-अनंतपुर उच्च मार्ग 205, तिरुपति,आंध्र प्रदेश\n13°37′40″N 79°25′10″E / 13.6279°N 79.4194°E / 13.6279; 79.4194निर्देशांक: 13°37′40″N 79°25′10″E / 13.6279°N 79.4194°E / 13.6279; 79.4194\n150 मी (492 फीट)\nगुडुर-काटपाडी शाखा लाइन\nतिरुपति रेलवे स्टेशन (स्टेशन कोड: TPTY) भारत की आंध्र प्रदेश राज्य में स्थित रेलवे स्टेशन ह, इ तिरुपति शहर और बड़ी संख्या में चित्तूर जिला की तिरुमला वेंकटेश्वर मंदिर की दर्शन खातिर आवे वाला यात्रीन की नियमित प्रवाह के सेवा देला।\n4 उपलब्ध सुविधा\nदक्षिण भारतीय रेलवे में एगो मीटर गेज लाइन, दक्षिण आरकॉट जिला में विल्लुपुरम से 1891 में शुरू भईल और काटपाड़ी और चित्तूर से होक पकाला तक गईल। काटपाडी-गुडुर लाइन, जवन तिरुपति के कवर करेले, अब इ ब्रॉड गेज करा गईल बा।\nतिरुपति के गुंटकाल रेलवे डिवीजन में ए 1 श्रेणी की स्टेशन की रूप में वर्गीकृत कईल गईल रहे। इ भारतीय रेलवे की शीर्ष सौ बुकिंग स्टेशन में से एगो ह।\nनीचे दिहल गईल तालिका पिछला सालन क स्टेशन क यात्री आय दर्शावतीया।\nराजस्व (लाख में)\nतिरुपति रेलवे स्टेशन प 5गो प्लेटफार्म बान स और एमें से हरेक 24 से अधिक कोच वाला ट्रेन के संभाल सकेला। प्रत्येक प्लेटफार्म पर एस्केलेटर उपलब्ध बान स। तिरुपति रेलवे स्टेशन प्रति दिन 45 जोड़ा से अधिक पैसेंजर ट्रेन के संभालेला।\n↑ "Station Code Index" (PDF). Portal of Indian Railways. प. 2. पहुँचतिथी 14 Aug 2017.\n↑ "Katpadi Jn. - Pakala Jn". irfca.or. पहुँचतिथी 14 Aug 2017.\n↑ "Indian Railways Passenger Reservation Enquiry". IRFCA. पहुँचतिथी 14 Aug 2017.\n↑ "Category of Stations over Guntakal Division". South Central Railway zone. Portal of Indian Railways. पहुँचतिथी 14 Aug 2017.\n↑ "Tirupati Train Station". cleartrip.com. पहुँचतिथी 14 Aug 2017.\n"https://bh.wikipedia.org/w/index.php?title=तिरुपति_रेलवे_स्टेशन&oldid=486586" से लिहल गइल\nएह पन्ना पर आखिरी बेर संपादन 14 अगस्त 2017 के 11:08 बजे भइल रहल।


बाबा राघवदास मेडिकल कालेज में एमसीआई टीम निरीक्षण करे आइल – टटका खबर\nगोरखपर, 07 मार्च (वार्ता). बाबा राघवदास मेडिकल कालेज में 50 से बढाके एक सौ कइल गइल एमबीबीएस सीटन के मान्यता खातिर जरुरी संसाधन देखे आ कॉलेज में चलत परीक्षा देखे खातिर मेडिकल काउंसिल आफ इंडिया के टीम आजु व्यवस्था के निरीक्षण कइलसि.\nएमसीआई टीम में रोहतक मेडिकल कालेज के बाल रोग विभागाध्यक्ष डा. संजीव नंदा अउर तमिलनाडु पेरनुथुरम मेडिकल कालेज के सर्जरी विभागाध्यक्ष डा. एम राजेन्द्रन शामिल रहलें. परीक्षा निरीक्षण का बाद ई लोग एह मेडिकल कालेज के नेहरू अस्पताल के विभिन्न विभागन के ओपीडी, आपरेशन थियेटर वगैरह के जायजा लीहल आ कॉलेज के लेक्चरर थिएटर आ अध्यापन के स्थिति के बारे में पूछताछ कइल आ कॉलेज प्रचार्य का साथहु बइठक कइल.\nबाबा राघवदास मेडिकल कालेज के प्राचार्य डॉ गणेश कुमार बतवले कि फिलहाल मेडिकल कॉलेज में एमबीबीएस के सौ सीट ला एमसीआई अनुमति दे रखले बा. एही क्रम में ई दौरा भइल बाा एक बेर फेरु ई टीम निरीक्षण करे आई. ओकरा बाद पाँच बरीस ला मान्यता मिल जाई.\nTags: गोरखपुर, बाबा राघवदास मेडिकल कालेज


डुमराँव के साहित्यिक सपूत शैदाजी – Hum Bhojpuria\nडुमराँव के साहित्यिक सपूत शैदाजी\nविश्वनाथ प्रसाद ‘शैदा’ एगो अइसन नाँव जे आपन व्यक्तित्व आ कृतित्व से अपने ना, अपना साथे आपन जिला-जवार, प्रदेश आ भोजपुरियो के एगो अलगे पहचान देलस। उनुकर कारयित्री प्रतिभा शैक्षणिक प्रमाणपत्रन के ऊँचाइयन के दरकिनार कइके आ सम्पन्नता के बड़-बड़ इमारतन के नजरअंदाज करत ‘स्वदेशे पूज्यते राजा विद्वान् सर्वत्र पूज्यते’ एह सूक्ति के चरितार्थ कइलस। उनुका में ना शेखी बघारे के आदत रहल आ ना केहू के प्रति बेअदबी से पेश होखे के। अदब के साक्षात् मूर्ति रहन शैदाजी। जे मिलो, जेकरा से मिलसु मुस्काइये के। बच्चा, बूढ़, छोट-बड़ के इंचटेप बिना रखले प्रसन्नता से मिलल उनुकर सहज स्वभाव रहल। हँ, ज्ञानवृद्ध के कवनो उमिर होखे, उनुका समक्ष सहजता से सिर नवाने में, सड़को प पैर छूवे में परहेज ना करसु।\nशैदाजी से हम कतना निकट रहलीं आ ऊ हमरा से कतना निकट रहलें, ई कहल कठिन बा। हम जब प्राइमरी में रहलीं, त ऊ हमार शिक्षक रहलें। ऊ जवना स्कूल के शिक्षक रहलें, ओही में हमार बाबुओ जी शिक्षक रहलें। ऊ जवना महल्ला के रहन, ओकरा से कुछुवे दूरी प हमरो महल्ला रहल। हमरा दरवाजा प हरसाल अनन्तव्रत के कथा बाबूजी बाँचत रहन आ शैदोजी श्रोता लोगन के मण्डली के सदस्य रहसु। कबो बाबूजी के कहत सुनलीं, ‘रउरा हतना दूर काहें आ जाईंला, रउरा नगिचे त कथा होले’। त ऊ तुरते कहलें, ‘जब कौण्डिन्य मुनि अनन्त भगवान के खोजे कहाँ-कहाँ चल गइलें त हम कतना दूर आइल बानी’? फेरु त दूनो जाना के चेहरा भोर का फूल हो गइल।\nहमार कवि कब जागल, ई विषय नइखे, बाकिर जब जागल त शुद्धिकरण खातिर गुरु तलाशे लागल। शैदाजी अवकाशप्राप्त हो चुकल रहन। सुनले रहीं जे सुबह उनुकर बइठकी सुग्रीव सिंह जी के इहाँ रहेला, जे डुमराँव राज के मैनेजर रहन आ मैनेजर साहब के नाँवे से विख्यात रहन। अपना शहर में उनुकर सबसे अधिक सम्मान रहल। शाम के सम्भवतः द्वारका प्रसाद के दुकान प उनुकर बइठकी रहे। कवि-सम्मेलन, गोष्ठी भा कवनो सभा-सोसाइटी में ना जाये के रहे त दिनभर घरही रहसु। हमरा घर से उनुकर घर मात्र पाँच से सात मिनट पैदल दूर रहल। बस, जवन लिखीं, लेके पहुँच जाईं। बैठिके बिस्कुट खाईं, चाय पीहीं, आपन कविता सुनाईं आ उनुकर कविता सुनीं। हमार कवि के तराश हो जाउ त घरे आ जाईं।\nऊ पान खाये के बड़ शौकीन रहलें। हमरो घरे पानसंस्कृति रहल। पनबट्टा पासे राखसु। गइला प पान खुदे लगाके खियावसु आ अपनहूँ खासु। कबो बाजार में बाबूजी उनुका मिल गइलें त बताइयो देसु जे मार्कण्डेय अइसन कविता लिखले बाड़ें। बाबूजी पूछियो बइठसु त उनुको के सुनावे के परे।\nशैदाजी के कदकाठी मध्यम रहल। शरीर भरल-पूरल। गोल-मटोल। रंग साँवर। मुखमण्डल गोल के साथे तजोदीप्त। साफ-साफ धोती-कुर्ता आ दूनों कान्हें लटकल गमछा। कान्हि ले लटकल बड़-बड़ बाल। लिलार प गोपी चन्दन आ रोरी के टीका। मुँह में पान। बाईं कलाई में घड़ी आ दायाँ हाथ में नक्काशीदार छड़ी। हमरा आँखिन में उनुकर ईहे सजीव सूरत आजुओ बिया। सड़क प मन्थर चाल में जब चलसु त लागे जे वाकई कवनो सरस्वतीपुत्र कहूँ से निकल पड़ल बा। लोगन के दृष्टि से सम्मान छलकत रहल। हम उनुकर शिकायत केहू मुँहे कबो ना सुनलीं। हाँ, कविद्वन्द्व जरूर सुनले रहीं। इयाद त नइखे जे कवन कवि ‘शैदा के मैदा बनाके कूटिके पीसिके चालिके चूलिके....’ जइसन कविता बनाके उनुका के सुनइले रहन त ऊ ‘खुदा ने कान काटा है, रसूला नाक काटेगा’ कहि सुनइलें। ‘सखि मोर मरदा, बड़ बकलोल रे। ओकरा बजरिया तकरियो ना मिले, सेतिहे के ले आवे रोजे ऊ ओल रे’। ई पंक्तियो कवनो कविये खातिर प्रत्युत्तर में कह गइल रहे। ऊ त अइसन कवि रहन जे राहचलते कविता बना लेसु आ सड़को से कवनो कागज उठाके झट लिख मारसु।\nडुमराँव के साहित्यिक इतिहास के एगो भाग अवश्य शैदायुग कहाई। उनुकर समकालीन कवियन में सत्यनारायण ‘सौरभ’, हरिहर प्रसाद ‘बेकार भोजपुरी’, शिवशंकर प्रसाद जायसवाल ‘मौजी’, कालूराम अखिलेश आ जवाहरलाल श्रीवास्तव प्रमुख रहन। उनुकर परवर्ती समकालीन कवियन में किशोर डुमराईं, मुफलिस रमेश, अम्बिकादत्त त्रिपाठी ‘व्यास’, वासुदेव प्रसाद शायर और लल्लूलाल केशरी के नाम विशेष तौर से लीहल जा सकेला। परन्तु शैदाजी के जवन लोकख्याति मिलल, ऊ अउर लोग खातिर दुर्लभे रहल। ऊ बिहार आ बिहार से बाहरो अपना कवित्व के ध्वज फहरावत रहन। ऊ राष्ट्रीय स्तर प रहन। उनुकर गायनकला आ काव्यसौष्ठव से सभे निहाल होते रहे। उनुकर हास्य-व्यंग सभे के गुदगुदावे, काँट चुभावे आ चिंउटी काटत रहे। ऊ मंचीय कवि-महारथियन के पहिल पंक्ति में सुशोभित होत रहन आ कवि-सम्मेलनन के गौरवान्वित करत रहन।\nशैदाजी के जन्म बिहार के डुमराँव में रवानी (कमकर) परिवार के रामटहल राम के सुपुत्र के रूप में 24 जनवरी, वर्ष 1911 के भइल रहे। शिक्षा मिडिले तक हो पावल। पारिवारिक जिम्मेदारी के कारण ऊ डुमराँवे के ‘शिक्षक-प्रशिक्षण महाविद्यालय’ के परिसर में स्थित ‘अभ्यासार्थ मध्य विद्यालय’,जेकरा के ‘प्राक्टिसिंग स्कूलो’ कहल जात रहे, ओही में बतौर शिक्षक नियुक्त रहलें। ऊ आगे चलिके प्रवेशिको (मैट्रिक) पास कइलें।\nशास्त्रकार लोग के शब्दन में शैदाजी के बुद्धिमान कहल जाउ भा आहार्यबुद्धि?; हमरा समझ में दूनों के योग कहल जाई। ऊ अवश्य पूर्वजन्म के संस्कार से बुद्धिमान रहलें। एही से भोजपुरी के पहिला व्याकरण लिखेवाला पुण्यश्लोक पं. रासिहारी राय शर्मा इनिका के जन्मजात कवि कहले बाड़ें (‘श्रीदुर्गा-महिषासुर संग्राम’ के अनुशांत्मक ‘दू शब्द’ में)। परन्तु जइसे दत्तात्रेय के अनेक गुरु रहन, ओसहिये ऊहो गुणग्राही रहन। एही के बदौलत ऊ भोजपुरी, हिन्दी, ब्रजभाषा, उर्दू आ अँगरेजियो में आपनि काव्यप्रतिभा से सभके चमत्कृत करत रहन। उनुकर लाइब्रेरी में हमरा कवनो खास किताबि ना लउकली सँ आ हमरा पता नइखे जे ओह घरी उनुका कवनो आचार्य से सत्संग होत रहे। एहसे स्पष्ट बा जे ऊ जन्मजात कवि रहन। मुहावरा-कहावत से भरपूर चुटीला अंदाज में उनुकर प्रस्तुति साधारणीकरणे रहे। भोजपुरी साहित्यकारन के बीच प्रयोगधर्मी के रूप में खूब यश पावत रहन। उनुकर नाँव के सोहरत दूर-दूर ले रहल। ऊ अपना समय में त अपना कवितन, गीतन से लोगन के जीभ प बइठले रहन, आजुओ उनुकर कुछ ना कुछ पंक्तियन के लोग बोल-गाके निहाल हो उठेलें। साँच मानल जाउ त ऊ जनता के कवि रहन। शृंगार रस उनुकर अंगी रस रहल, बाकिर व्यंग्य खातिर ऊ कम ख्यात ना रहन। शेष रस घलुवे में कहल जा सकेलें।\nशैदाजी नारीहृदय रहन। भोजपुरी नारीगीतन प उनुकर बड़ पकड़ रहल। स्त्रियन के हाव-भाव भा सुख-दुःख, विरह-मिलन, काम-काजे के ऊ मुख्य वर्ण्य विषय रखलें- ‘खटाई बिना कोंहड़ा कइसे बनीं’! ‘फगुआ सखी, निगिचाइल हो, पिया घर ना अइलें’-जइसन ऊ नारी के पीर त गइबे कइलें समाज-सुधार खातिर व्यंग्यबाणो / गभिया चलावे में कोताही ना कइलें- ‘बहनोइया अपना सरवा के सोरहो आना साला हो गइल। हमरो देस बंगाला हो गइल’।। अन्ततः रामकथा प आधारित ‘रावण-अंगद संवाद’ के रूप में रामगुनो गइलें। जइसे महाराज भर्तृहरि शृंगार, नीति आ वैराग्य के कवि रहन, लगभग ओसही ऊ शृंगार, नीति (व्यंग्य) आ भक्ति के कवि रहन। भोजपुरी के यशस्वी साहित्यकार हवलदारपति त्रिपाठी ‘सहृदय’ जी के ई कथन उनुकर कवित्व प पकिया मोहर बा- ‘अइसे त शैदाजी के हास्य-व्यंग्य कवितन के कवि-सम्मेलन के श्रोता-मंडली खूब सराहना करत आइल बा, बाकिर इहाँ के सिंगार आ बीर रस के कवितो से भोजपुरी साहित्य के कम रसगर नइखीं बनवले। ‘शैदा’ के गाभी निसाना प बड़ा गहरा चोट करेली स’।\nप्रसाद गुण के कवि शैदाजी शब्दशिल्प आ भावसौन्दर्य के सिद्धहस्तन में से एक रहन। पद्मश्री शारदा सिन्हा, जोगीन्दर सिंह अलबेला आ निधि दुबे के द्वारा गावल जायेवाला उनुकर प्रसिद्ध गीत ‘बताव चाँद केकरा से कहाँ मिले जाल’ भावुकन के हृदय में उतर जाला नु! अब लोकगायिका चन्दन तिवारी उनुकर कजरी गीत के स्वर देके जन-जन तक पहुँचावे के काम करताड़ी। दुःखद-सुखद बात ई बिया जे शारदाजी ‘शैदो के आपन बनाल सँघतिया’ के जगह ‘हमरा के अप्पन बना ल सँघतिया’ गावताड़ी। अलबेला आ निधि दुबे के भी ईहे हाल बा, बाकिर चन्दन तिवारी उनुकर नाँव नइखी हटइले। ऊ ओसहीं गावताड़ी,जइसे शैदाजी लिखले बाड़ें -\n‘जब से आइल सवतिया मोर, सुखवा लेलस हमसे छोर,\nझरे अखियाँ से लोर, नइया मोर परल बा ‘शैदा’ माहाधार में\nसावन के बहार में ना’।।\nशैदाजी के ‘चाँद’ नामक कविता ‘चितचोर’ के पृष्ठसंख्या6में संगृहीत बा। एह पुस्तक के प्रकाशनकाल फरवरी 1953 लिखल बा। ऊ कब से लिखे शुरू कइलें, ई कहल कठिन बा, बाकिर अपना निधनकाल2दिसंबर 1985 से लगभग छव महीना पहिले तक लिखते रहन। छव महीना पहिले एहसे जे ऊ ओकरा बाद अस्वस्थे होत गइलें। खटिया पकड़ लेलें। स्मृति मन्द प मन्द होत गइल। पचहत्तरवाँ साल पूरा करे में कुछुवे बचल रहे कि स्वर्ग सिधार गइलें।\nउनुकर प्रकाशित प्रमुख कृतियन में- 1.गीतमंजरी (हिन्दी, उर्दू, भोजपुरी में, प्रकाशनकाल-1950 ई)., 2.चितचोर (भोजपुरी गीतसंग्रह, 1953 में), 3.जागरण (ब्रजभाषा, हिन्दी, उर्दू, भोजपुरी, 1955 में), 4.आपन देस आपन गीत (भोजपुरी, 1964 में), 5.डुमरेजिन चलीसा (1973 में), 6.श्रीदुर्गा-महिषासुर संग्राम(भोजपुरी प्रबन्ध,1977 में) आ 7.रावन-अंगद संवाद (भोजपुरी प्रबन्ध-1982 में), आ 8.शैदा व्यंग्य बावनी (...)। एकरा अतिरिक्त अप्रकाशितन में डुमराँव के झाँकी (डुमराँव के बिरासत प आधारित काव्य), जय बंगलादेश (नाटक) के साथ-साथ अउरो कतने फुटुकर कविता रहीं सँ। पता ना, उनुकर पाण्डुलिपि कहाँ बाड़ी सँ।\nउनुका के अनेक साहित्यिक संस्था सम्मानित कइलीं सँ आ उनुका के सम्मानित क के स्वयं सम्मानित भइली सँ। मुजफ्फरपुर विश्वविद्यालयो उनुका समये में ‘करे के ना चाहीं’ कविता के पाठ्यक्रम में स्थान देलस। उनुका के सम्भवतः 14 संस्थानन से सम्मान मिलल रहे, जवना में पटना में4फरवरी, 1979 के भोजपुरी अकादमी, पटना द्वारा तत्कालीन राज्यपाल के करकमल से दीहल ताम्र-पत्र विशेष मान राखता। आजु ऊ एह दुनिया में नइखन, बाकिर ऊ आजुओ अपना कृतित्व से बाड़ें आ काल्हुओ रहिहें। उनुकर सारस्वत अवदान उनुका के बिसरले बिसरे ना दी।\nशैदाजी के स्मरणीय काव्य-पंक्ति\n1.पतरा तू देख पतरातू न जा।\n2.शहर की सफाई से का वास्ता है,\nजिधर देखिए हँस रहा रास्ता है\nशहर के किनारे पड़ा है जो राशन\nउसे घर में लाएँ लिये जाएँ बासन,\nये मिस्लेमलाई मुफ्त का नास्ता है।\nशहर की सफाई से क्या वास्ता है।\n3.ये नगारे का है घेरा या कि घेरा नाँद का\nया कि चूतड़ है हमारे द्वारिका परसाद का।\n5.शैदा पियेंगे चाय डुमराँव नजर आएगा मोगलसराय से।\n6.बड़ सुख देला मोरा दुअरा के नीम रे\n7.रहलीं करत दूध के कुल्ला, छिल के खात रहीं रसगुल्ला,\nसखी,हम खुल्लम-खुल्ला, झूला झूलत रहीं बुनिया फुहार में,\nसावन के बहार में ना।\n8.हमरो देश बंगाला हो गइल,\nबहनोइया अपना सरवा के सोरहो आना साला हो गइल।\nहमरो देश बंगाला हो गइल।\n9.गोसाईं जी फेरु आईं भारत में हमरा।\nस्वागत में रउरा के चाह पियाइब,\nदूध मलाई हम कहँवा से पाइब,\nघर-घर पोसाइल बा कुकुरे नु झबरा।\nगोसाईं जी, फेरु आईं भारत में हमरा।।\n10.घर ही पढ़लें भइलें मास्टर,\nघरही पढ़लें भइलें डाक्टर\nसब गुनवा में गामा हउवें।\nघिवहा पंडित में गुन अनेक बा,\nबुद्धि कम अधिका विवेक बा।\n« अविनाश चंद्र विद्यार्थी जी के भोजपुरी साहित्य साधनाभाषा-साहित्य-संस्कृति के मोती: मोती बीए »


आम आदमी पार्टी (आआपा भा आप) एगो भारतीय राजनीतिक पार्टी बा। एह दल के गठन औपचारिक रूप से 26 अक्टूबर 2012 के भइल। ई पार्टी वर्तमान में दिल्ली राजधानी क्षेत्र के सरकार चला रहल बा आ एह पार्टी के प्रमुख नेता अरविंद केजरीवाल दिल्ली के वर्तमान मुख्यमंत्री बाड़ें।\nअरविंद केजरीवाल अउर अन्य\n26 नवंबर 2012 (9 साल पहिले) (2012-11-26)\nपार्टी के जनम, साल 2011 में भइल ब्यापक आंदोलन 'इंडिया अगेंस्ट करप्शन' जे जन लोकपाल बिल के मांग में होखत रहल, के अंत में भइल। एह आंदोलन में केजरीवाल के महत्वपूर्ण भूमिका रहे हालाँकि, आंदोलन के मुख्य नेता अन्ना हजारे रहलें। एकरे बाद एगो राजनीतिक पार्टी बनावे पर मतभेद भइल आ केजरीवाल राजनीतिक दल बनावे आ राजनीति में सक्रिय रूप से हिस्सा लेवे के बिचार बना लिहलें।\nपार्टी साल 2013 में दिल्ली के राजनीति में उतरल आ चुनाव में दिल्ली बिधान सभा के 70 गो में से 28 गो सीट जितलस आ दुसरे अस्थान पर रहे वाली पार्टी बनल। कौनो पार्टी के बहुमत ना मिले के कारन आप आ कांग्रेस मिल के सरकार बनवलस। तेजी देखावत, दिल्ली में जन लोकपाल बिल ले आइल गइल, जब ई साफ़ भ गइल कि अउरी बाकी बड़ पार्टी सभ एह बिल के समर्थन ना करिहें, आम आदमी पार्टी इस्थीपा दे दिहलस। ई सरकार 49 दिन खाती चलल।\nसाल 2015 में जब दुबारा दिल्ली बिधानसभा के चुनाव भइल, आम आदमी पार्टी के भारी जीत भइल आ 70 गो में से 67 सीट जीत लिहलस, बाकी तीन सीट भाजपा के मिलल आ कांग्रेस के एकहू सीट ना मिलल।\n↑ Volunter, Aam. "CYSS". ओरिजनल से 26 जून 2014 के पुरालेखित.\n↑ "आप ने बनाई नई टीम मिला नया टास्क". 26 September 2017. पहुँचतिथी 22 दिसंबर 2017.\n↑ "श्रमिक विकास संगठन का हस्ताक्षर अभियान शुरू". ओरिजनल से7November 2017 के पुरालेखित. पहुँचतिथी 22 दिसंबर 2017url-status=live. Check date values in: |accessdate= (मदद)\n↑ "श्रम विकास संगठन ने मांगों को लेकर हस्ताक्षर अभियान शुरू किया". 16 अक्टूबर 2016. ओरिजनल से 16 अक्टूबर 2016 के पुरालेखित. पहुँचतिथी 22 दिसंबर 2017url-status=live. Check date values in: |accessdate= (मदद)\nविकिमीडिया कॉमंस पर संबंधित मीडिया Aam Aadmi Party पर मौजूद बा।\n"https://bh.wikipedia.org/w/index.php?title=आम_आदमी_पार्टी&oldid=694331" से लिहल गइल\nLast edited on 14 मई 2021, at 13:22\nएह पन्ना पर आखिरी बेर संपादन 14 मई 2021 के 13:22 बजे भइल रहल।


धूमधाम से भइल “दिल्लगी” के मुहर्त – Anjoria\nधूमधाम से भइल “दिल्लगी” के मुहर्त\nJanuary 28, 2014 Editor फिल्म, मनोरंजन 0\nए एम ए डी मार्किंग के परोसल फिलिम “दिल्लगी” के मुहूर्त पिछला दिने मुम्बई के ए बी साउण्ड रिकॉर्डिंग स्टूडियो में बहुते धूमधाम से भइल.\nनिर्मात्री दीपा यादव आ सह निर्माता अशोक दर्जी, तौफ़ीक भोजपुरिया, अउर आरिफ भोजपुरिया के एह फिलिम के निर्देशन राम यादव करत बाड़े.\nकहानी लिखले बाड़ी प्रिया सिंह जे एह घरी के इश्क के सच्चाई रूपहला परदा प देखावे के कोशिश कइले बाड़ी. एकर पटकथा आ संवाद लिखले बाड़न लालजी यादव. संगीत साउण्ड स्टेशन के, गीतकार प्यारेलाल यादव कवि, नन्द बिहारी यादव अउर पंकज प्रियदर्शी, निर्माण प्रबंधक संजय दूबे, आ रूप सज्जाकार अशोक विश्वकर्मा हउवे.\nमुख्य भूमिका में धर्मेश मिश्रा, रानी चटर्जी, तौफ़ीक भोजपुरिया, आरिफ भोजपुरिया, संजय दुबे, राकेश मिश्रा, सुशील मिश्रा अउर दिनेश राय बाड़े.\n“सबसे बड़ा आशिक” के भव्य मुहूर्त भइल\n“अहीर” के पहिलका झलक जारी कइलसि आर्या म्यूजिक\nभीष्म बनि गइलन विपक्ष के मुलायम\nप्रियंका के भतार से आजु फेरु पूछताछ होखे वाला बा\nकश्मीर के बडगाम में दू गो आतंकी जहन्नुम भेजइलें\nबलिया में डाक्टर से मंगाइल तीन करोड़ के फिरौती


भोजपुरी गीत गवनई – Anjoria\nTag: भोजपुरी गीत गवनई\n(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) बीसवाँ कड़ी में भोजपुरी के दुर्दशा पर लोक कवि के दुख पढ़ले रहीं अब पढ़ीं एह उपन्यास के आखिरी…\nउपन्यास गीत-गवनई देश आ समाज साहित्य\n(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) अनइसवाँ कड़ी में वकील साहब का फेर मे फँसल ठकुराइन आ धारा ६०४ वाला किस्सा पढ़ले रहीं. अब ओकरा…\nजुलाई 22, 2013 Editor\n(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) अठरहवाँ कड़ी में रउरा पढ़नी कि कइसे मीनू अपना भतार से झगड़ा क के लोक कवि के लगे रखैल…\nमई 17, 2013 Editor\n(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) सतरहवाँ कड़ी में रउरा पढ़त रहलीं मीनू का बारे में. कि कइसे ओकरा गवनई का स्टाइल में लोग आपन…\nअप्रैल 1, 2012 OmPrakash Singh\n(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) सोरहवाँ कड़ी में रउरा पढ़ले रहीं कि कइसे आपन दलाली वसूले का फेर में गणेश तिवारी अपने पट्टीदार फौजी…\nजनवरी 14, 2012 OmPrakash Singh\n(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) पन्दरहवाँ कड़ी में रउरा पढ़ले रहीं कि कइसे गणेश तिवारी झूठ के साँच आ साँच के झूठ बनावे का…\nदिसम्बर 22, 2011 OmPrakash Singh\n(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) चउदहवाँ कड़ी में रउरा पढ़ले रहीं कि गोपाल पंडित के बेटी के बिआह खातिर लोक कवि रुपिया त दे…\nनवम्बर 12, 2011 OmPrakash Singh\n(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) तेरहवाँ कड़ी में रउरा पढ़ले रहीं कि कइसे लोक कवि के भतीजा एड्स के शिकार हो गइल रहुवे. रोजी…


(मंगल6सितम्बर)\nसपा नेता मोहन सिंह के कहना बा कि अमर सिंह के बलि के बकरा बनावल गइल बा.\nइलाहाबाद में मंगल का दिने एगो महिला सिपाही के लाश क्षत-विक्षत हालत में रेल पटरी पर मिलल बा. ऊ एक दिन पहिले से गायब रहेल.\nलखनऊ के एगो गणेश पंडाल में भगवान गजानन के पूजा करे वालन के प्रसाद का रूप में पौधा दिहल जा रहल बा. पर्यावरण के खुशहाल बनावे के ई बढ़िया पहल बा.\nबसपा महासचिव सतीश चंद्र मिश्रा वेबसाइट विकिलीक्स के खुलासा के खारिज करत कहले बाड़न कि खबर छापे वाला अखबारन पर मुकदमा करीहें.\nराज्य सभा सदस्य आ समाजवादी पार्टी के महासचिव रहल अमर सिंह के आजु गिरफ्तार कर के 19 सितम्बर तक ले न्यायिक हिरासत में जेल भेज दिहल गइल. उनुका पर वोट का बदले नोट मामिला में शामिल रहे के आरोप बा. एही मामिला में भाजपा के दू गो सांसद रहल लोगो, फगन सिंह कुलस्ते आ महावीर सिंह भगोरा, के जेल भेज दिहल गइल जे संसद में नोट लहरवले रहे. जेल भेजे के फैसला सुन के अमर सिंह भउँचक रह गइले. पहिले कहल गइल रहे कि अमर सिंह खराब तबियत का चलते अदालत में हाजिर ना होइहन. तब अदालत उनुकर मेडिकल रिपोर्ट मँगवलसि. बाद में पता ना का सोचि के अमर सिंह अदालत में हाजिर हो गइल रहले.\nविकिलीक्स के मालिक पागल ह : कहली मायावती\nलखनऊ,6सितम्बर (आईएएनएस). मुख्यमंत्री मायावती अपना बारे में वेबसाइट विकिलीक्स पर जारी खुलासा में दिहल दस्तावेजन के गलत बतावत आजु मंगल का दिने कहली कि वेबसाइट के मालिक जूलियन असांजे या त पागल ह ना त ऊ विरोधियन का हाथ के खिलौना बनल अइसन बेहूदा खबर जारी करत बा.\nलखनऊ में एह मुद्दा पर बोलावल एगो संवाददाता सम्मेलन में मायावती कहली, “हमरा आ हमरा पार्टी के सदस्यन का बारे में विकिलीक्स जवन खबर जारी कइले बा ऊ एकदम निराधार बाड़ी सँ. विकिलीक्स जवना तरह से बेहूदा खबर दे रहला बा ओहसे इहे लागत बा कि एकर मालिक या त पागल ह, या फेर ऊ विरोधियन का शह पर अइसन करत बा.” कहली कि जूलियन असांजे जवने देश के होखे ओहिजा के सरकार के ओकरा के पागलखाना में भेज देबे के चाहीं.\nगौरतलब बा कि वेबसाइट विकिलीक्स मायावती आ उनुका पार्टी का बारे में कुछ दस्तावेज जारी कइले बा, जवना में इहां ले कहाइल बा कि मायावती के पसंद के सैंडिल ले आवे खातिर एकबेर खलीहा हवाई जाहज के मुम्बई भेजल गइल रहे. एगो दोसरा खुलासा में कहल गइल बा कि सतीश मिश्रा मायावती का बारे में कहले कि ऊ भ्रष्ट आ तानाशाही हई आ अंगरेजी ना अवला का चलते सतीश मिश्रा के अपना साथे रखले बाड़ी. अइसहीं इहो बतावल गइल बा कि सतीश मिश्रा अपना बेटा के बसपा के असल उत्तराधिकारी बतवले बाड़े.\nउत्तर प्रदेश का बिजनौर जिला में आजु मंगल के भोरे हरियाणा के श्रद्धालुअन से भरल एगो कार नहर में पलट गइल जवना से चार जने के मौत हो गइल आ पांच जने घवाहिल हो गइले.\nकानपुर जिला में दू गो सिपाही पइसा ना देबे वाला एगो ट्रक के चालक आ खलासी के अतना पीटले कि खलासी के मौत हो गइल आ चालक बहुते घवाहिल हो गइल. दुनु सिपाहियन के निलंबित कर के ओकनी का खिलाफ हत्या के मामिला दर्ज भइल बा.\nसतीश मिश्रा मायावती के भ्रष्ट आ तानाशाह कहले रहले, विकीलिक्स के खुलासा. सतीश मिश्रा एह बाति के झूठ कहले.\nअमरमणि अस्पताल से निकलला का बाद से गायब.\nमधुमिता हत्याकांड में आजीवन कारावास के सजा भुगतत आ प्रदेश कें मंत्री रहल अमरमणि त्रिपाठी महतारी के अंतिम संस्कार में शामिल होखे खातिर डेढ़ महीना पहिले गोरखपुर गइल रहले. काल्हु ओहिजा से लवटति में बनारस लवटले आ जेल जाये का बदले बीएचयू में भरती हो गइले. बवाल मचल त अस्पताल उनुका के हड़बड़ी में डिस्चार्ज कर दिहलसि आ ओकरा बाद से उनुकर पता नइखे कि कहाँ गइलें. साथ में रहे वाला चारो गार्ड के निलंबित कर दिहल गइल बा.\nउन्तीस सितमंबर से उन्तीस अक्टूबर ले मतदाता सूची पुनरीक्षण के अभियान चलावल जाई.\nलखीमपुर में लेखपालन से झगड़ा में दू गो वकीलन के हत्या का विरोध में काल्हु पूरा राज्य में वकील हड़ताल पर रहले.\nसुल्तानपुर के कूरेभार थाना कइलाका में धनपतगंज रोड पर मूर्ति विसर्जन के जुलूस का चलते दू गो समुदाय अपना में भिड़ गइले जवना से एक दर्जन से बेसी लोग घवाहिल हो गइल. पुलिस कई आदमी के गिरफ्तार कर लिहले बिया.


बरखा – टटका खबर\nआजु सबेरे पटना समेत बिहार के अनेके इलाकन में तीख घाम निकलल बा त यूपी के राजधानी लखनऊ आ कई इलाका में जगहे जगह बदरी छपले बिया. काल्हु खरजिउतिया के व्रत खातिर महतारी मनावत बाड़ी सँ कि बरखा होखो पीट पीट के कि कुछ राहत मिली उपासे रहला में. बिहार में बरखा के कवनो उमेद\nउत्तर प्रदेश के अनेके इलाका में पिछला तीन दिन से रुक रुक के होखत बरखा का चलते गरमी खतम हो गइल बा आ गोरखपुर का अगल बगल का इलाका में दिन के अधिकतम तापमान में २८ डिग्री के कमी दर्ज भइल बा. इहां ले कि सबले कम तापमानो में चार डिग्री के कमी आइल बा.\nबिहार आ यूपी में बरखा से ठंड फेरू लवटल\nकाल्हु शुक से बिहार आ यूपी के बड़हन इलाका में बूनी पड़त बा जवन अबहीं ले चालू बा. मौसम विभाग के कहना बा कि बरखा काल्हु ले चल सकेला. कुछेक जगहा ओलो पड़े के अनेसा बा.


टीवी – पृष्ठ2– Anjoria\nअंजन टीवी पर जीयऽ हो बिहार के लाला\nअबकी गणतंत्र दिवस के शुभ अवसर पर भोजपुरी के मनोरंजन चैनल अंजन टीवी अपना दर्शकन का देश के शहीदन के समर्पित शो “जियऽ हो बिहार के लाला” ले के आइल…\nजनवरी 30, 2014 Editor\nमहुआ न्यूज पर “भौकाल का चौपाल” लगा के देश समाज के समस्या उजागर करे वाला निखिल राज के भौकाली अब बड़को परदा पर लउकी. निखिल राज के फिलिम ‘देख के’…\nअंजन टीवी के नया शो “चाह गरम”\nजनवरी 14, 2014 Editor\nभारत के लोकप्रिय भोजपुरी चैनल “अंजन टीवी” अब हमनी ला भोर का बेरा ले के आइल बा “चाह गरम”. देवरानी आ जेठानी एह शो के मेजबानी करत बाड़ी. एह लोग…\nअंजन टीवी प भिखारी जयंती\nदिसम्बर 18, 2013 Editor\nभोजपुरी लोकमन के चितेरा भोजपुरी के शेक्सपीयर भिखारी ठाकुर के १२६वीं जयंती का मौका प अंजन टीवी एगो खास कार्यक्रम ले के आइल बा. “भिखारी ठाकुर के इयाद में” नाम…\nइंतज़ार के घड़ी खतम करत मेगा धारावाहिक “महासती मैना सुन्दरी” के प्रोमो देखावल शुरू हो गइल बा. राजस्थानी सिनेस्टार अभिनेत्री नेहा श्री अभिनीत आ जैन संस्कृति पर आधारित पहिला मेगा…\nअंजन टीवी के छठ स्पेशल शो छठ घाटे अंजन आ चटोरी दुल्हन\nछठ हिन्दु खास क के भोजपुरिया समाज के बड़हन पर्व ह. सूर्य के पूजा वाला ई अनुपम अनुपम लोकपर्व बिहार, झारखण्ड आ पूर्वांचल होखत अब गँवे गँवे हिंदुस्तान के तमाम…\nदिसम्बर 26, 2012 Editor\n31 दिसंबर के रात 9.00 बजे अंजन के अंगना में बाजी भोजपुरिया तान ….. गूंजी तरह तरह के सुरीला गीत. थिरकिहें फ़िल्मी तारिका. मतलब राउर फ़ेवरेट फिल्म स्टार, आ राउर…\nगीत-गवनई टीवी देश आ समाज फिल्म भउजी हो मनोरंजन सरोकार\nअक्टूबर 29, 2012 OmPrakash Singh\nभउजी हो ! का बबुआ ? मठिया पर के बाबा त आजु लुत्ती फेंकत रहुवन. काहें बबुआ ? भभीखना अपना ट्रैक्टर पर गाना बजावत जात रहुवे “लहँगा उठा देब रिमोट…\nसितम्बर 1, 2012 OmPrakash Singh\nभोजपुरी मनोरंजन के क्षेत्र में भावी युग के अंजन टी.वी. चैनल भारत के मनोरंजन इंडस्ट्री के इतिहास में सबले लमहर रोड शो चलावत बा. एह रोड शो में उत्तर प्रदेश,…\nअगस्त 26, 2012 OmPrakash Singh\nभोजपुरी मनोरंजन के मैदान में क्रांति करे का दिसाईं एगो नया मनोरंजन चैनल डेग बढ़वले बा. भोजपुरी के ई दुसरका मनोरंजन चैनल होखी बाकिर एकर कार्यक्रम के अंदाज अलगे तरह…\nअप्रैल 2, 2012 OmPrakash Singh\nमनोज भावुक के बेस्ट टीवी एंकर अवार्ड (मेल) अउर श्वेता तिवारी के बेस्ट टीवी एंकर अवार्ड (फीमेल) से सम्मानित कइल गइल . इ सम्मान एह लोग के पूर्वांचल एकता मंच…


मुखिया – टटका खबर\nपंचायती चुनाव के अधिसूचना जारी\nबिहार के पंचायती राज संस्थावन के पदन – मुखिया, सरपंच, पंच, ग्राम पंचायत वार्ड सदस्य, आ पंचायत समिति सदस्य – ला होखे वाला चुनाव के पहिलका दौर ला अधिसूचना आजु जारी हो गइल. राज्य निर्वाचन आयोग के सचिव दुर्गेश नंदन बतवले बाड़न कि 60 गो प्रखंडन में काल्हु से नामांकन के काम शुरू हो जाई.\nमुखिया के गोली मार के हत्या\nबेतिया 10 दिसम्बर (वार्ता) चनपटिया थाना के फतेहपुर बुनियादी विद्यालय का लगे आजु दिनदहाड़े कुछ हथियारबंद अपराधी उत्तरी घोघा पंचायत के मुखिया अनिल मिश्रा के गोली मार के हत्या कर दिहले. पुलिस बतावत बिया कि मुखिया अनिल मिश्रा शिवा घाट से वापस चनपटिया लवटत रहले आ पहिलही से घात लगा के बइठल अपराधी अंधाधुंध गोली


**भसुर** – साहित्यपीडिया भोजपुरी\nबर-कनिया के आशीष देके जब मीरा आ महेश मंच से उतरल लोग त मीरा माथ ढँपले घर में चलि गइली कि तबे एकजने बराती आ के महेश से कहलें-“हम राउरी मलिकाइन से मिले के चाहत रहनी हँ। उहाँ के नाँवँ मीरा ह का?”महेश पुछलें-“का बाति बा।काहें मिलल चाहत बानीं?कइसे जानत बानी रउवा?”बाराती कहलें -“हम एगो शिक्षक हयीं।उहाँ के हमार फेसबुक मित्र बानीं,एसे।” “अच्छा..!ई बात बा..चली अबे मिला देत बानीं”-महेश मूड़ी हिलावत कहलें।\nअब बोला के भीतरी ले गइलें आ.मीरा के हाँक लगवलें-मीरा!हेने आव$..तहसे केहू मिलल चाहत बा।”मीरा हाँक सुनते झड़कल अइली-“के ह?”सम्हने अनजान आदमी के देखि के सकुचइली-का ह?के हयीं इहाँ के?”एतने में बाराती हाथ जोरि के खड़ा हो गइलें-हमार नाँवँ त्रिभुवन ह।” “त्रि-भू-व-न…कहाँ के त्रिभुवन?हमरा मन नइखे परत” ;मीरा कहली।”हम राउर फेसबुक मित्र बानीं।मंच पर देखते चीन्हि गइनीं हँ कि रउवे कवयित्री मीरा हयीं।एसे मिले के जरूरी समझनी हँ।” “ओहो..त्रिभुवन जी **शिक्षक**-अब चिन्हा गइनीं।अउर बतायीं इहाँ कइसे?” “बराते आइल बानी”-त्रिभुवन कहलें। अब त दोहरउनी नाश्ता मिलल। ढे़रे बाति लिखाई-पढ़ाई के भइल।\nओने बादर अब बरिसे की तब बरिसे।सब कार जल्दी -जल्दी निपटावल जात रहे।\nबतियावत-बतियावत त्रिभुवन कहलें कि राउर रचना हमरा बहुत पसन्न परेला।बहुत बढ़ियाँ रउवा लिखेनीं।बाकिर सब रचना फेसबुक पर भेज दिहला से का मिलेला? फलाने-फलाने त आपन रचना जोगावेला लोग।आ मंच पर चढि के भँजावेला लोग।\nमीरा हँसली-“हम आपन रचना फेसबुक पर ना भेजतीं त… रउरी जइसन पाठक पढतें कइसे? आ मिलतें कइसे? अब रहल बात जोगावे वाला लोगन के… त ओ लोग खातिर बकियवा रउवा कहिए दिहनीं।भँजावल हमार धेय नाहीं हँ।”कि एतने में केहू आके कहल-“तहनी के एइजा बाड़ जा ओने गुरहथन रूकल बा।” “काहें”-मीरा पुछली।”भसुरे नइखें मिलत।आकि अइलहीं नइखें।सब लोग परसान बा।बरतिया कहत बाड़ें कि सथवे अउवें।एइजा खोजाता त हइए नइखें।कहीं अपहरण त ना होगइलें बीचही में..बरखा बा कि झिंसियाता”-जबाब मिलल।\nएतना सुनते त्रिभुवन चिहाके उठलें-“अरे बाप रे..अब हम जात बानी।”मीरा पुछली-“काहें”?”जल्दी-जल्दी डेग बढ़ावत त्रिभुवन कहलें -“हमही नूँ भसुर हईं।”\nमाड़ो में भसुर के दउरत पहुँचल देखि सबके हँसला के धरानि ना रहे।\n1 Like · 1 Comment ·7Views\n17 Posts · 592 Views\nएतना रहित जो हमरा लगे ताक़त कुछु औरी होईत ये देश के हालत! एतना रहित...\nकइसन रोग कोरोना बा…\nJul 5, 2021 ·2minutes\n6 ·5· 397\nकइसन रोग कोरोना बा... ■■■■■■■■■■■■ पहिले के दिन लौटी कबो बुझाते नइखे कइसन रोग कोरोना...\nचल कबीरा ओही देश चल फकीरा ओही देश... जाहां ना कवनो भय जाहां ना कवनो...\nJul 27, 2021 · 1 minute\nई दुनिया जंगल लागेला ख़तरा में हर पल लागेला... जेतने चलीं हम ओतने धंसीं राह...\nदारू के खतिरा भागेला\nदारू के खतिरा भागेला ■■■■■■■■■■ कइले बा उ एतना देरी करत होई केनहो फेरी मित्र...\nमाल हवे सरकारी खा तू\nमाल हवे सरकारी खा तू ॰ ॰ ॰ सुननी कुछ लो के बतिआवत दुखी के...\nजेहनी तौर पर बीमार बा! अपना आदत से लाचार बा!! हमनी के भोजपुरिया समाज! भेड़िया...


दिघोंच - विकिपीडिया\nजाति (Genus): Anas\nप्रजाति: A. acuta\nदिघोंच (Anas acuta) के अंडा के चित्र।\nदिघोंच (अंगरेजी: Northern pintail, बै॰:Anas acuta) चिरइन के एगो प्रजाति बाटे। ई पनिहा चिरई हवे आ अपना आकृती में बत्तख आ हंस के बीच के होखे ले आ साइज में ई माझिल आकार के होखे ले। नर आ मादा के बीचा में रंग-रूप में भरपूर लैंगिक बिसमरूपता पावल जाले, मने कि दुनों के रंगरूप अलग-अलग होखे ला।\nई एगो प्रवासी चिरई हवे आ गरमी के दिना में उत्तरी ठंडा प्रदेश में रहे ले आ एही इलाका में इनहन के प्रजनन भी होखे ला। जाड़ा के दिन में ई दक्खिन उतर आवे लीं आ गर्म-इलाका में आ जालीं जे में पूरा मानसूनी इलाका सामिल बा आ कुछ समशीतोष्ण इलाका भी। ई आस्ट्रेलिया महादीप के छोड़ के बाकी सगरी महादीप में मिले ले। हालाँकि, अफिरका, दक्खिनी अमेरिका (एकदम उत्तरी हिस्सा) आ दक्खिन एशिया में ई बस जाड़ा भर प्रबास पर रहे लीं।\nप्रजाति के बिलुप्त होखे के आधार पर इनहन के खतरा मुक्त श्रेणी में रखल गइल बा काहें की ई भरपूर संख्या में पावल जालीं।\n↑ BirdLife International (2013). "Anas acuta". IUCN Red List of Threatened Species. Version 2013.2. International Union for Conservation of Nature. पहुँचतिथी 26 मई 2016. CS1 maint: uses authors parameter (link) CS1 maint: ref=harv (link)\nदिघोंच videos, photos, and sounds at the Internet Bird Collection\n"https://bh.wikipedia.org/w/index.php?title=दिघोंच&oldid=634714" से लिहल गइल\nएह पन्ना पर आखिरी बेर संपादन9नवंबर 2018 के 10:07 बजे भइल रहल।


भोजपुरी विशेष: आदि शंकराचार्य के अमर योगदान | ayodhya - News in Hindi - First Eye News\nHome उत्तर प्रदेश भोजपुरी विशेष: आदि शंकराचार्य के अमर योगदान | ayodhya – News in...\nभोजपुरी विशेष: आदि शंकराचार्य के अमर योगदान | ayodhya – News in Hindi\nएमे कौनो दू राय नइखे कि आदि शंकराचार्य सनातन धर्म के एने- ओने छिंटाइल विचारधारा के एकीकरण क दिहले. उनकर जनम केरल के मालाबार इलाका के कालड़ी गांव में नंबूदरी ब्राह्मण परिवार में भइल रहे. पिता- शिवगुरु आ माता- आर्याम्बा परम ईश्वरभक्त रहे लोग. शंकराचार्य के जन्म सातवीं शताब्दी के मानल जाला. बाकिर एगो मान्यता बा कि उनुकर जनम 508 ईसा पूर्व आ मृत्यु 474 ईसा पूर्व भइल रहे. त हमनी के एकरा पर ढेर सोचला के जरूरत नइखे. ईहे मानि के चलेके बा कि आदि शंकराचार्य ईश्वर के एगो अवतार रहले. काहें से कि ऊ सिरिफ 32 साल के आयु तक जियले.\nएही बीच में ऊ अद्वैत वेदांत के ठोस आधार बना दिहले, विविध विचारधारा के एकीकरण कइले, उपनिषद आ वेदांत के सूत्र के व्याख्या कइले, बिसेस रूप से ईश, केन, कठ, प्रश्न, मुंडक, मांडुक्य, ऐतरेय, तैतीर्य, वृहदारण्यक आ छांदोग्य उपनिषद के विलक्षण भाष्य लिखले, ब्रह्मसूत्र के व्याख्या कइले, चारो दिशा में चार गो पीठ- ज्योतिष्पीठ (बद्रीनाथ, उत्तराखंड), गोवर्धनपीठ (पुरी, उड़ीसा), शारदापीठ (द्वारका, गुजरात), आ श्रृंगेरीपीठ (मैसूर, कर्नाटक) में स्थापित कइले. एकरा अलावा ऊ दसनामी (दस प्रकार के) संप्रदाय बनवले, जवना के नांव ह- गिरि, पर्वत, सागर, पुरी, भारती, सरस्वती, वन, अरण्य, तीर्थ आ आश्रम .एही से उनुका के ढेर लोग भगवान शिव के अवतार भी कहेला.\nआदि शंकराचार्य के जनम के लेके एगो बड़ा रोचक प्रसंग बा. कहल जाला कि माता आर्यांबा आ पिता शिवगुरु के कई साल ले कवनो संताने ना भइल. लागत रहे कि अब माता आर्याम्बा बिना संताने के रहि जइहें. घर के लगिए एगो शिव जी के मंदिर रहे. दूनो परानी ओही मंदिर में पूजा आ ध्यान करे बइठि गइल लो आ ठानि लिहल लो कि जब तक भगवान शिव के पुत्र पैदा होखे खातिर आशीरबाद ना ऊ लोग ओहिजा से टस से मस ना होखिलो. चाहे मृत्यु काहें ना हो जाउ. त कहल जाला कि भगवान शिव कृपा सिंधु हउवन, किरपा के सागर. एह दूनो परानी के बिना खइले- पियले कठिन तप देखि के शिव जी के मन पसीज गइल.ऊ प्रकट हो गइले आ कहले कि बर मांग लोग, का चाहीं. कहाला कि भगवान के सब मालूम रहेला कि के का चाहता. बाकिर उनुकर लीला अइसन ह कि ऊ भक्त के मुंह से ओकर कामना सुने के चाहेले. त शिवगुरु जी कहलन कि प्रभु, हमनी के कौनो संतान नइखे. किरपा करीं आ एगो पुत्र प्राप्ति के आशिरबाद दे दीं. भगवान शिव कहले कि तोहरा लोगन के लइका होखी. बाकिर एगो शर्त बा- तू ढेर उमिर के लइका चाह तार त ऊ बुद्धिमान ना होखी. कम उमिर के लइका होई बाकिर ऊ परम बिदवान होखी. कइसन लइका चाह तार. शिवगुरु स्वयम परम विद्वान रहले, उनुकर माता भी विद्वान रहली.\nभोजपुरी विशेष – लालूजी लचार काहे भइले,कइसे मिली राजद के गद्दी ?\nतुरंते कहले- प्रभु, कमे उमिर के लइका दीं, जवन परम विद्वान होखे. तब माता आर्याम्बा के कोख में आदि शंकराचार्य आ गइले. बाकिर उनुका जनम के कुछए महीना बाद पिता शिवगुरु के देहांत हो गइल. जनम के पहिले शिवगुरु अपना मेहरारू आर्याम्बा के वेद- पुराण के पवित्र प्रसंग आ धार्मिक, आध्यात्मिक कथा सुनवले ताकि आदि शंकराचार्य के कान में ई कुल बाति जाउ. आदि शंकराचार्य के आठ बरिस उमिर भइल त उनुका वेद, पुराण, उपनिषद आदि के परम ज्ञान हो चुकल रहे. उनुका मन में परम वैराग्य के भाव उठल. ओही घरी ऊ अपना महतारी से आज्ञा ले के गुरु के खोज आ साधना खातिर घर छोड़ि दिहले.\nउनुकरा संन्यास लिहला के भी एगो कहानी बा. घर का लगे अलवाई नदी बहत रहे. ओही में माई- बेटा नहाए गइल लोग. अचानके आदि शंकराचार्य के एगो गोड़ मगरमच्छ पकड़ि लिहलसि. उनुकरा माई के त जइसे पराने निकलि गइल. ऊ रोए लगली. त आदि शंकराचार्य कहले कि ए माई तूं हमरा के संन्यास के आज्ञा दे देबू त ई मगरमच्छ से बांचे खातिर हम प्रार्थना कर सकतानी. माई कहली कि ठीक बा. तू संन्यास ले लीह. बाकिर तोहार जान बांचि जाउ. ज्योंही माई संन्यास के आज्ञा दिहली, मगरमच्छ आदि शंकराचार्य के गोड़ छोड़ि दिहलस. लोग कहेला कि भगवाने मगरमच्छ के रूप में आइल रहले.\nभोजपुरी में पढ़िए : खांटी माटी के तीन परधानमंतरी अइसन जिनकर भौकाल से पस्त हो गइल पाकिस्तान\nआदि शंकराचार्य गुरु के खोज में निकलले त उनुका मन में गहिर आस्था रहे कि गुरु जरूर मिलिहें. ऊ पैदले, नंगे पैर जगह- जगह भ्रमण कइलन. कठिन खोज के बाद आखिरकार हिमालय के बद्रीनाथ के एगो आश्रम में गुरु गोविंद भगवत्पाद से भेंट होइए गइल. आदि शंकराचार्य के बुझा गइल कि ईहे हमार गुरु हउवन. गुरु पुछले कि तूं के हव. आदि शंकराचार्य कहले कि एह शरीर के पिता के नाम शिवगुरु ह. बाकिर हम के हईं, ईहे जाने खातिर हम रउवां शरण में आइल बानी. विनम्र प्रार्थना बा कि हमरा के शिष्य बना लीं. गोविंद भग्वतपाद जी जानत रहले कि ई हमार शिष्य के लायक ई लइका बा. ओह दिन से आदि शंकराचार्य ओह आश्रम के निवासी हो गइले आ अद्वैत दर्शन के शिक्षा प्रारंभ हो गइल. शिक्षा पूर्ण भइल त ई देश भर के भ्रमण कइलन आ जगह- जगह आपन चेला (शिष्य) बनवलन. बनारस में मंडन मिश्र जइसन विद्वान के शास्त्रार्थ में हरा दिहलन आ उनका के आपन चेला बनवलन.\nएक बार के बात ह कि आदि शंकराचार्य गंगा में नहा के अपना चेला लोगन के साथे वापस आवत रहले. सामने से एगो मइल- कुचइल चांडाल चारि गो कुकुर ले के आवत रहे. चेला कहलन स कि चांडाल रास्ता से हटि जा, हमनी के गुरु जी गंगा असनान क के आवतारे. चांडाल सामने आके ठिठकि के रुकि गइल. कहलसि कि हमरा देहि के रउवां सब चांडाल कहतानी. बाकिर हमार आत्मा त ओइसने बा जइसन राउर बा. त केकरा के हटे के कहतानी, देह के कि आत्मा के? रउवां सब त विद्वान हईं सभे. आत्मा पवित्र ह. आदि शंकराचार्य के लागल कि ई कौनो साधारण व्यक्ति ना ह.\nभोजपुरी में पढ़ें – हम का रहनींहाँ, का हो गइनीं आ आगा का होखे जा रहल बानीं पर विचार जरूरी\nऊ तुरंते हाथ जोड़ि के चांडाल के प्रणाम कइले आ कहले कि महाराज रउवां के हईं, रउवां निश्चय रूप से मनुष्य के रूप में कौनो देवता हईं. ई सुनते चांडाल भगवान शिव के रूप में बदलि गइल. भगवान शिव के गुरु आ चेला लोग चरण छुअल लोग आ धन्य भइल लोग. चारि गो कुकुर चारि गो वेद के रूप प्रकट भइलन स. शंकराचार्य के आनंद के कौनो ठेकाना ना रहे. शिव जी कहलन कि तोहरा के हम आसिरबाद दे तानी कि तू ब्रह्मसूत्र पर भाष्य लिखब. तब तक ले ऊ भगवत् गीता पर भाष्य लिखि चुकल रहले. त ब्रह्मसूत्र पर भाष्य लिखत के बेरी एगो अउरी घटना भइल.\nनदी से नहा के आदि शंकराचार्य वापस लौटत रहलन त एगो साधु उनुका से ब्रह्मसूत्र के एगो श्लोक के अर्थ पुछलसि. आदि शंकराचार्य ओकर अर्थ बतवलन. एह पर ऊ साधु उनुका से शास्त्रार्थ करे लागल. आठ दिन ले शास्त्रार्थ भइल. शंकराचार्य के लागल कि ई कौनो साधारण साधु ना हउवन. ऊ हाथ जोड़ि के प्रार्थना कइलन कि रउवां आपन असली परिचय दीं. रउवां के हईं? तब पता चलल कि ऊ ब्रह्मसूत्र के रचयिता वेदव्यास हउवन. आदि शंकराचार्य के त आनंद के ठेकाना ना रहे. वेदव्यास उनुका के कहले कि तू हमरा ब्रह्मसूत्र के सही- सही व्याख्या कर रहल बाड़. जा तोहरा के हमार आशीर्वाद बा.\nभोजपुरी विशेष: भोजपुरिहा लोग ना रहसु त कलकत्ता उदास हो जाई\nआदि शंकराचार्य सचहूं ईश्वर के अवतार रहले. उनुका बारे में जेतना लिखाउ कमे कहाई. कहल जाला कि ऊ 262 से ज्यादा ग्रंथ लिखले बाड़े. हमनी के धन्य बानी जा कि ओह धरती पर जनम लेले बानी जा जहां परम पवित्र ईश्वर के अवतार आदि शंकराचार्य के जन्म भइल रहे. अंत में 32 बरिस के उमिर में ऊ केदारनाथ में आपन शरीर छोड़ि दिहले, महासमाधि में लीन हो गइले.\nयूपी- मासूम को मालगाड़ी के आगे फेंका, इंजन में फंसा बच्चा, वीडियो वायरल\nक्राइम डेस्क. उत्तर प्रदेश के आगरा से एक दिलदहलाने वाला सामने आया है। यहां सोशल मीडिया पर एक वीडियो वायरल हुआ है। इस वीडियो...


Blog | BhojpuriStore.com\nभोजपुरी संस्कृति (Diary Note Page -2)\nPosted 11:16 pm by Sushil Kumar & filed under Politics.\nनमस्कार मेरे प्यारे दोंस्तो,\n!!!!!भोजपुरी प्रती लोगन क सोंच !!!!!\nबितल कुछ दिन पहिले दक्षिण भारत के आन्द्र प्रदेश, केरल, तमिलनाडू, अऊर कर्नाटक के भ्रमण करे के मौका मिलल, अलग-अलग कला अऊर संसकृति से रूबरू भईनी, अदभुत अनुभव रहल जे आप सब के साथ बाँटल चाहतानी ! शुरूआत हमार केरल से भईल, केरल के हमार कुछ मित्र बा जिनके भोजपुरी बोले नईखे आबेला अऊर ना ही ऊ भोजपुरी समझ सकेलन ऊनके हमरो बारे मे नईखे मालुम की हम भोजपुरीयन हई, एक दिन रात के भोजन के बाद टहले खातिर हम बाहर निकल गईनी, वापस आईला पर हम ऊनके देख के शॉक रह गईनी, दृष्य ही कुछ अईसन रहल! “ऊ लोग भोजपुरी के संगीत भोजपुरीया चैनल देखत रहन जा” फिरु हमार सिना चौड़ा हो गईल भोजपुरी खातिर ई दृष्य देखला के बाद! हमरा से ना रहल गईल अऊर हम ऊनकरा से पुछनी ! बात-चीत कुछ अईसन रहल !\nMe : Guys do u know this language?\nOne of them: No I don’t know.\nAnother one: Yea I know its I think Bhojpuri language.\nAnother one: No I don’t understand.\nMe : Then why you’re watching this Chanel and enjoying like its your mother tongue?\nOne of them : Not actually, you know Mr Singh once your start to watch this Chanel you will also like it.\nOne of them : I am telling you frankly, you know what this region makes hot and vulgar videos, & we watch it sometime to enjoy it only. I know you will be surprise on my statement, so before you to tell me something, I am telling you we are alsoahuman being yaar n everyone wants to see such kind of hot scenes….\nएकरा बाद भी बतीया चलत रहल लेकिन हमार गर्भ से जे सिना चौड़ा भईल रहे छण भर मे सिकुड़ गईल!\nलोग भोजपुरू ई खातिर देखलन काहे की भोजपुरी ने हॉट सीन होला !\nई सब वाक्या के बाद भोजपुरी के प्रती लोगों के मन मे का विचार बा जाने के ऊतसुक्ता भईल फिर ई विषय पर हम शोध शुरू कईनी!\nजहाँ-जहाँ गईनी, हम जान बुझ के भोजपुरी चैनल देखे लगनी ताकी लोग आपन प्रतिक्रीया वयक्त करे! लगभग हर जगह भोजपुरी के प्रती एक जईसन प्रतिक्रीया मिलल! ई से अंदाजा लगावल जा सकेला की हमार भोजपुरी के अस्तित्व का रह गईल!\nबहुत शर्म के बात बा आपन पुरवज के धरोहर के आजु ई हाल मे देख के !\nएक आवाज़ भोजपुरी संस्कृति को बचाने के लिए\nभोजपुरी संसकृति (Diary Note Page -1)\nPosted 10:59 pm by Sushil Kumar & filed under Politics.\nराऊर सभे के सानने आपन एक सम्बाद रखल चाहतानी, अऊर आप लोग से निहोरो बा की आप सब आपन सोंच जरूर शेयर करी….!!\nकुछ दिन पहीले के बात बा, भोजपुरी के कई गीतकार अऊर गायक से हमार भोजपुरी के अस्लीलता पर तर्क भईल, भोजपुरी मे अस्लीलता एक हद पार कर चुकल बा, ना जाने ई सीलसीला कहवाँ जा के रूकी, गीतकार से पुछला पे कि भाई तु फु़हर गाना काहे लिखत बाड़ ? उनकर जबाब सुनके हम शॉक हो गईनी, फिर गायक से पुछनी कि भाई अईसन फुहर गाना काहे गावताड़ ? उनकर जबाब भी वही रहल! “भईआ का करी पब्लिक के डिमांडे येही बा”\nहम जानल चाहतानी राऊर सभे से कि का ऊ लोग जे करतारण सही बा? का उनकर कथन सत्य रहल? का हमार भोजपुरी के येहे संसकार ह? का हमार भोजपुरी कला संसकृती मे बस अब येही बच गईल बा? या का ऊ लोग जे कहतारण की पब्लिक के डिमांडे येही बा ई सत्य बा?\nअगर ऊ लोग सत्य बारण त हम अफ़सोश के साथ कहतानी भोजपुरी के अस्तित्व अब समाप्प हो गईल! आज के युवा पिढ़ी के अगर यही सोच बा फिर कवँन आपन संसकृति के बचाई?\nभोजपुरी सिर्फ एक भाषा नईखे ई हमार संसकृति ह, कृप्या आपन संसकृति के अपने पुरवज के धरोहर के रूप मे बचा के रखी! अभी भी देर नईखे भईल, बंद करल जाव ई सब!\nएक आवाज भोजपुरी सभ्यता अऊर संसकृति के बचावे खातीर …..\nमूफ़्तखोरी विकास मे बाधक\nPosted 2:25 pm by admin & filed under Politics.\nसरकार द्वारा चलाए जा रहे विभिन्‍न तरह के लोक लुभावन योजना जनता को मूफ़्तखोरी का आदि बनाते जा रही है जो दीमक के तरह आदमी के सघर्ष करने की छमता एवम कार्य छमता को चाट कर खोखला कर रही है|\nसरकार द्वारा जो राशि मुफ़त मे लोगो के बीच बट रही है उसका उपयोग यदि स्थाई रूप से रोज़गार सृजन मे की जाए तो सायद बेरोज़गारी की स्मस्या कुछ हद तक दूर हो गयी रहती एवं अलगाववादी ताकते भी सर नही उठा पाती, मेरी जहा तक समझ है की एक प्रखंड मे एक मात्र योजना इंदिरा आवास योजना मे लगभग प्रति वर्ष ४ से ५ करोड़ रुपये का बटवारा मुफ़्त मे किया जाता है|\nएक ज़िला मे लगभग २० से २५ प्रखंड होते हैं यदि ज़िला के आवंटन को देखा जाए तो लगभग १२५ करोड़ रुपये सालाना है, यदि इस राशि को किसी उद्योग मे लगाया जाता तो प्रति-वर्ष ज़िला मे एक उद्योग स्थापित होता जिससे हज़ारो परिवार को रोज़गार मिलता रोज़गार प्राप्त परिवार अपने स्वयं से कुछ कर गुजरने का जज़्बा होता यह सब तब ही संभव है जब जनता मे यह संदेश जाए की मुफ़त मे कुछ नही मिलना है कम करना ही प्रगति का मूल मंत्र है|\nअंत मे यही कहूँगा की “कर्म ही धर्म है”\nBipin on मूफ़्तखोरी विकास मे बाधक


मुख्यपृष्ठवल्लभाचार्य के जन्मदिन5मई पर विशेषसामाजिक समरसता के प्रतीक आदि जगदगुरु बल्लभाचार्य----.\nदीर्घतमा वल्लभाचार्य के जन्मदिन5मई पर विशेष\nभारतीय नागरिक - Indian Citizen4मई 2013 को 9:35 am\nधन्य हैं हमारे महापुरुष.\nपूरण खण्डेलवाल4मई 2013 को 9:50 am


फगुआ आ फगुआ गीत | जोगीरा\nHome आलेख फगुआ आ फगुआ गीत\nफगुआ गीत – 1\nफगुआ गीत – 2\nफगुआ गीत – 3\nफगुआ गीत – 4\nफगुआ गीत – 5\nफगुआ गीत – 6\nफगुआ गीत – 7\nफगुआ गीत – 8\nफगुआ गीत – 9\nवसंत पंचमी के दिन होरी गावे के ताल उठेला तब से होरी के साथे फगुआ अवरु फगुई गवाये के शुरु हो जाला। फगुआ दीपचन्दी ताल और काफी राग में गावल जाला । एकर धून होरी से अलग होला। अधिकोश फगुआ के आलम्बन श्री रामजी, कन्हइया जी अवरू शंकर भगवान होलन । एह से एह में भक्ति भाव अधिक रहेला । फगुई दीपचन्दी ताल में गावल जाला जवना के धून अलग होला ।\nआरे होली खेलत रामनु हो, से आरे होली खेलत रामनु हो\nसुमंगल होत हृदय, होली खेलत राम नु हो ॥ टेक ।।\nकाथी के उजे रंग बनल बा, काथी के उड़ेला अबीर\nसे आरे लाल काथी के उड़ेला अबीर, सुमंगल होत ……\nसरजू जल के रंग बनलवा, बालू के उड़े ला अबीर\nसे आरे लाल बालू के उड़ेला अबीर, सुमंगल हो …\nकेकरा हाथे कनक पिचकारी, केकरा हाथे अवीर\nसे आरे लाल केकरा हाथे अबीर, सुमंगल होत……\nराम के हाथे कनक पिचकारी, लछुमन हाथे अबीर\nसे आरे लाल लक्षुमन हाथे अबीर, सुमंगल होत……\nफगुआ गावे के आरम्भ एही फगुआ से होली के दिन आरम्भ कइल जाला । होली जर गइला के तुरन्त वाद एह गीत से सुमिरन कइल जाला। राम औरु लक्षमन दूनो भाई होली खेल रहल बाड़न । सबाल जवाब में होरी गावल जाला कि केकरा हाथ में सोना के पिचकारी वा अवरु केकरा हाथ में अबीर बा । जवाब में बा कि राम के हाथ में सोना के पिचकारी अवरु लक्षुमन के हाथ में अबीर बा । कवना चीज से रंग बनल अवरु कवना चीज से अवीर बनल ? एकर जबाव बा कि सरजू के जल से रंग बनल अवरु बालू के अवीर बनल बा ।\nहोली के दिन के इ सुमिरन ह, आगे गवाये वाला चइत के मंगला चरन ह, नयका वरिस के मंगल कामना खातिर विनय ह। होली जरला के वाद होरी खेलत दूनो भाइ के गुनगान से लागत वा कि नयका बरिस के भंगलमय होखे खातिर रंग अबीर से दूनो भाई सभे के सरावोर कर देलन ।\nजानकी जी शिव-पूजन खातिर पुष्प वाटिका में जा रहल वाड़ी एकरे बरनन, एह गीत में बा:-\nशिव पूजन के जास आरे लाल शिव पूजन के जास\nहो ऽ राजा5आहे राजा जनक जी के प्रेम सुन्दरी ।। टेक ॥\nशिव पूजन के जास …..\nअक्षत चन्दन बेल के पत्ती, गुगुल होम कराई\nआरे लाल गुगुल होम कराई, होऽ राजाऽ आहे राजा\nशिव पूजत हो, खुलले अचरवा; शिव देखि मुसुकाई\nआरे लाल शिव देखि मुसुकाई, होऽ राजाऽ आहे राजा\nशिव पूजत में बर एक पवलो, बर त मिलले भगवान\nआरे लाल वर त मिलले भगवान, होऽ राजाऽ आहे राजा\nजानकी जी शिवजी के पूजे खातिर अक्षत चन्दन, बेल के पतई ले के गइली, पूजली और गुगुल से हूम कइली। एह पूजा के समय सीता जी के आंचर खुल गइल, ओकरा के देख के शंकर भगवान मुसका देलन । आंचर खुले में रहस्य बा कि कवनो चीज मांगल जाला त औरत लोन आंचर पसार के मांगेली, सीताजी आंचर पसार के शंकर भगवान से मंगली, आपन मनोकामना पूर्ण होखे खातिर । एहि पर शंकर भगवान मुसका देनी कि जे जगत जननी ह. उ सामान्य आदमी अइसन आंचर पसार के मनोकामना पूर्ण होखे खातिर माँग रहल बाड़ी? शिव-पूजन के समय ही उन्हूका वरदान मिलल अवरु बर के रूप में भगवान के पा ले ली। शिवजी के पूजा कइला से जानकी जी के मनोकामना पूर्ण हो गइल । बर शब्द के दू वार दू अर्थ में में प्रयोग वा । बर पवलो के अर्थ भइल, वरदान मिलल अवरु बर त मिलले में बर के अर्थ भइल दुलहा । एह से एह में यमक अलंकार बा।\nशिव स्थान पर जब फगुआ होखे लागेला त पहिले शकर भगवान के गुणगान कइल जाला तब कवनो गीत गाबल जाला । गीत ह :-\nशिव-सती खेले फाग अरे लाल, शिव-सती खेले फाग\nहोऽ नाचत ऽऽ आहे नांचत ताल, बजावत डमरु\nशिव सती खेले फाग …\nएक ओर नाँचत शिव सती हो, एक ओर भूत वयेताल\nहोऽ नाचत ऽऽ आहे नाचत ताल वजावत डमरू\nशिव सती खेले फाग…\nफगुआ के दिन नियमित रूप से जाके एह फगुआ के शंकर भगवान के सुनावल जाला । शंकर जी सती के साथे फाग खेल रहल बानी। साथे साये मिल के ताल पर नाच भी रहल वानी अवरु डमरु बजावत वानी । शंकर भगवान जे नृत्य में तांडव के अधिष्ठाता हई, डमरु बजा-बजा के नाच रहल वानी, सती साथ में होली के रंग में नाच रहल बानी।\nभोजपुर जिला में ब्रह्मपुर स्थान वा जह्वा वावा वरमेश्वर नाथ के स्थान वा । बारह ज्यातिलिंगन में एक स्थान ब्रह्मपुरो के मानल जाला । एह गीत में वरमेश्वर नाथ महादेव के गुनगान कइल गइल बा।\nवरमेश्वर खेले फाग आरे लाल बरमेश्वर खेले फाग\nहोऽ आजू ऽऽ आहे आजु बरहपुर धूम मचल बा,\nवरमेश्वर खेले फाग अरे लाल …….\nहुलसत हमरो शरीर आरे लाल हुलसत हमरो शरीर\nहो शिव ऽ आहे शिव वावा रउरा धाजा देखि के\nहुलसत हमरो ………\nबरहपुर में अइसे त हरेक जलधार (शिव रात्रि) के दिन बराबर भीड़ लागल रहेला । फगुआ के दिन अवरु भीड़ फाग गावे खातिर बढ़ जाला । वरमेश्वर नाथ जी फगुआ खेल रहल वानी एह चलते धूम मच गइल वा । मन्दिर के समीप बहुत ध्वजा गड़ल रहेला, ओकरा के देख के सभ भक्त के मन में अवरु शरीर भर में हुलास बढ़त रहेला ।\nएह गीत में वाबू कुवर सिह के बारे में बहादुरी बतलावल गइल बा :\nबंगला में उड़ेला अबीर, अरे लाल बंगला में उड़ेला अबीर\nहो बाबू ऽ आहे वाबू कुवर सिंह तेगवा बहादुर बंगला में ….\nजगदीशपुर में बाबू कुवर सिंह के बनावल बंगला आजो सुरक्षित बा । ओह बंगला में बाब कुवर सिंह फगुआ के दिन जम के खूब होली खेलत रहन जे लड़ाई में तलवार के बहादुर रहन ।\nवसंत के अइला से फूलन के जगमगाहट में सभे मातल रहेला । अइसन समय में कवनो गोरी अपना प्रियतम से निवेदन कर रहल बाड़ी:\nमोरा फूलगेनवा के साध, आरे लाल मोरा फूलगेनवा के साध\nहो आहो, आहो आहे संइया मोहे बगिया लगाद\nमोरा फूल गेनवा के …..\nबा ग लगाद हो बगइचा लगा द, बीचे-बीचे निवुआ अनार\nहोऽआहो, आहो आहे संइया मोहे बगिया लगाद मोरा फूल …\nशृगार भाव के उद्दीपन खातिर बाग और वगइचा लगावे के कवनो गोरी निदेदन कर रहल वाड़ी कि हमरा गेन्दा के फूल लेबे के बड़ा साध लागल बा । एह से हे पिया ! हमरा खातिर फूलन के बगइचा लगवा देल जाय । बाग-बगइचा लगा के ओह में बीच-बीच में नींबू अवरु अनारो लगा देल जाय । बीच-बीच में नींव अवरु अनार लगावे के बात प्रतीकात्मक बा जवना के फुरमाइस कम महत्व के नइखे ।\nजदि मान लेल जाय कि फगुआ में भक्ति अवरु शृगार के भाव से रस प्रवाहित हो रहल वा त फगुइयो में शृगार रस लबालब भर के उछिलत रहे ला। गावे में फगुई वहुत हलुक होला एह से फगुआ गावला के अन्त में फगुई गाके कमे मिहनत पर आनन्द लेल जाला। जब रीति कालीन कवि लोगन के समूचा जीवन नारी के साढ़ेतीन हाथ के शरीर में ऋगार अवरु अलंकार बरनन में बीत गइल त ओकर प्रभाव लोक गीतन पर पड़बे करी । गोरी कइसन वाड़ी एकर चर्चा एह फगुई में कइल गइल बा ताल दीप चन्दी हीह ।\nगोरिया पतरी जइसे लचके लवंगिया के डाढ़ ॥टेक।।\nकेलवा के थम्भ अइमन गोरिया के जंघिया\nजोबना ए अनुहारो, आहे जोवना ए निवुआ\nअनार गोरिया पतरी…….\nरीति कालीन नायिका के बारे में कहल गइल बा कि कमर कइसन होखे के चाहीं :-\n‘लगी है, अन लगी सी लगत है मुझे” अर्थात कमर शरीर से लगल बा बाकि अतिना पतला वा कि बुझातवा कि लागल नइखे । असहीं एह फगुई के गोरी के हाल बा इ लवंगके लतर अइसन लवकत बाड़ी: पतलापन के हद हो गइल बा । न गइल वा कि गोरिया के जांघ केला के थम्भ अइसन सघन बा अवरु जोवन निबू-अनार अइसन छोट छोट गोल वा । रीतिकालीन वरनन में जांघ के उपमा केला के थम्भ अइसन अथवा हाथी के नव जात बच्चा के जांच अइसन देल गइल बा । एह प्रकार से एह गीत पर रीतिकाल के प्रभाव लउकत वा ।\nफगुई में सवालो जवाब खूब बन पड़ेला । कवनो गोरी खूब रंगदार चोली पहिर के चलली त सवाल पुछाए लागल कि:\nचोलिया वैगनी रंग कहंवा रंगवलू हो लाल. चोलिया ……\nकिया तोर चोलिया नइहरवा से अइले\nकिया तोर भजले इयारs चोलिया बैगनी …..\nनाहीं मोर चोलिया नइहरवा से अइलें\nनाहीं ए अनुहारोऽऽ आहे नाहि मोर भेजले इयार-चोलिया..\nइ मोर चोलिया पुरुबवा से अइले\nपिया ए अनुहारोऽऽ आहे पिया मोर भेजले रंगाय चोलिया……\nगोरिया के चोली के रंग पर प्रश्न हो रहल बाकि इ बैंगनी रंग में रंगल\nचोली कहवा रंग ववलू हा का तोहार चोली नइहर से आइल हा कि कवनो इयार रंगवा के भ जलस हा । तब जवाव मिलल कि इ चोली नात नइहर से आइल हा, ना कवनो इयार भेजलें हा, इ चोली पुरुब कलकता से आइल हा जवना के हमार पिया रंगवा के भेजलन हा।\nकतई कतहं के लोग पाठान्तर भद कर के गावेलन-किया तोर भेजले इयार के बदला में किया रंग-रेजवा इयार” कर के गावल जाला। देखल जायत रंगरेजवा इयार में अधिक भाव सवलता वा। भेजले इयार में मजले क्रियाह बाकि रगरेजवा इयार में रंगरेजवा विशेषणा ह इयार के । एह में भेदो खोल देल कि अइसन रंग में रंगे के गन रंगरेजवा इयार के हो सकेला अइसन रंगदार चोली के रंगाई के विशेषता भी प्रगट हो जात बा।\nकवनो गोरी फिचकारी में रंग भर के अटारी पर चढ़ के राहगिर के रंग मार रहल बाड़ी :-\nमारत गोली भर के संवरिया-मारत गोली भरके\nसुन्दर नारी अटारो पर चढ़के मारत गोली भरके …..\nजब कवनो राही पर उपर से रंग बरिसे लागेला तब रंगफेंकेवाला के देखे लागेलन कि के ह। देखलन कि कवनो सांवर गोरी रंग के गोली भर के अटारी पर चढ़ के मार रहल बाड़ी। उ राही अपना के धन्य समझते आगे बड़ जालन । अइसन घटना होली के समय वरावर होत रहेला ।\nलटका :-फगई गावत खानी बीच-बीच में लय बदल के दोसरो गावल जाला जवन कहर्वा या दादरा ताल में रहेला । एह से झूमे के सभ के खूब मिल जाला :\nलाली चुनरी के रंगवा लहर मारेला लाली चुनरी ॥टेक।।\nकहवां के हउवे लाली रे चुनरिया-कहवा के हवे रंगरेज रसिया\nलाली चुनरी ……\nनइहर के हउवे लाली रे चुनरिया-ससुरा के हवे रंगरेज रसिया\nकेऽईऽ भेजेला लालीरे चुनरिया- केइ हवे रंगरेज रसियालाली ..\nभइयाऽ भेजले लालीरे चुनरिया-सइयां हवें रंगरेज रसिया\nलाली चुनरी … ….\nकवनो फगुई के अन्त में इसभ गीत लटक जालन एह से अइसन गीतन के लटका कहल जाला । कदनों गोरी के लाल चुनरी देख के कहल जा रहल बा कि लाल चुनरी लहर मार रहल वा । एकर दूगो अर्थ हो सकेला । अभिधा से लाल चनरी फहर-फहर लहरा रहल बिया अथवा लक्षणा से एकर अइसन रंग बा कि देख के मन में लहर मार रहल बा । एह प्रकार से लहर शब्द में श्लेष अलंकार बा, जवन अभ गश्लेष ह ।\nसवाल होत वा कि कहवां के चुनरी ह अवरु कहवां के अइसन रंगरेज हवन । जवाव मिलल बा कि नइहर के चुनरीह अवरु ससुरा के रसिया रंगरेज हवन । फिर सवाल हो रहल बा कि कवन आदमी भेजले बा अवरु कवन आदमी रंगरेज ह । तब जवाब देल गइल बा कि भइया लाली चुनरी भेजले वाड़न जेकर रंगरेज रसिया सइयां हवन ।\nपिछला लेखहोरी : समूह गीत के एगो विधा ह\nअगिला लेखखेसारी लाल यादव की आने वाली भोजपुरी फिल्म जाल का फर्स्‍ट लुक आउट\nलाइव शो के लिए गल्फ टूर पर अभिनेता रवि किशन\nसुनील प्रसाद शाहाबादी जी के लिखल कथाकार मधुकर सिंह एक परिचय


बतकुच्चन – ५८ – Anjoria\nबतकुच्चन – ५८\nMay 16, 2012 बतकुच्चन\nभाषा संस्कार से बनेला कि भाषा से संस्कार बनेला एह बाति पर ढेरहन बतकुच्चन कइल जा सकेला. बाकिर एह बाति पर ना कि साहित्य समाज के दर्पण होले. साहित्य के रूप हर समय बदलत रहेला आ आजु के साहित्य में एसएमएस, ट्विट भा फेसबुक अपडेट शामिल होखे कि ना एहु पर बहस हो सकेले. बाकिर आजु के बतकुच्चन लिखत घरी हमरा सामने कुछ अउरी घुरियाइल बा बदरी जस. रेल यात्रा में हमेशा ध्यान गइल बा ओह चेतावनी पर जवन खतरा के जंजीर खीँचे वालन खातिर लिखल रहेला. उचित और पर्याप्त कारण बिना… जरूर कवनो विधि विशेषज्ञ एकर ड्राफ्टिंग कइले होखी कि अगर केहु चेन खींचे त ओकरा के कवनो ना कवनो तरह लटकावल जा सके. काहे कि जरूरी नइखे कि हर उचित कारण पर्याप्तो होखे भा हर पर्याप्त कारण उचितो होखे. फेर पर्याप्त आ उचित के फैसला के करी? केकरा हिसाब से उचित भा पर्याप्त? पिछला दिने सोशल मीडिया में हड़कंप मचल रहे जब एगो कानून विशारद के कुछ निजी कारनामा सार्वजनिक कर दिहल गइल. ऊ कानून विशारद राजनीति में सम्मानित ओहदा पर रहलें पार्टी में उनुका बाति के मान आदर होत रहुवे. बाकिर उनुकर निजता के हरण करे वाला एगो वीडियो नेट पर अपलोड कर दिहल गइल. अब थोड़ देर खातिर एस एम एस, ट्विट, फेसबुक, सोशल मीडिया, ड्राफ्टिंग, अपलोड, वीडियो, नेट जइसन शब्दन के इस्तेमाल पर धेयान दीं, का एह शब्दन का बदले कुछ ठेंठ भोजपुरिया शब्द लगावल जा सकेले? ना. ना त एकर जरूरत बा ना ऊ व्यावहारिक होखी काहे कि सभे एह शब्दन से वाकिफ बा आ एकर इस्तेमाल करत बा. आ अंगरेजी जइसन महान शब्द उठाऊ भाषा से सिखल जाव त भोजपुरी के शब्द भंडार में एह शब्दन के भरपूर जगह मिले के चाहीं, स्टेशन के टिसन कह लीं ठीक बा. बाकिर केहु स्टेशन कहत लिखत बा त उहो ओतने सही बा. हम त एगो साधारण मापदण्ड राखीलें एह ला. अगर दू गो शब्द का बीच से चुने के होखे त ओकरा के चुनीं जवन सहज होखे आ जवना में संयुक्ताक्षर ना होखे. एहसे स्टेशन से बढ़िया टिसन रही. खैर आजु हम भोजपुरी में दोसरा भाषा के शब्दन के इस्तेमालो पर नइखीं बतियावे आइल. हम त एगो दोसर सवाल के जवाब खोजे में अझूराइल बानी कि नैतिक आ कानूनी में अतना फरक काहे होला? कवनो जरूरी नइखे कि कानूनी रूप से सही बात नैतिको होखो भा नैतिक बात कानूनीओ होखे. जवना घटना का बारे में हम सोचत बानी ओकरा बारे में महानुभाव जी के कहना रहल कि एहमें कवनो अपराध नइखे भइल. दू गो वयस्क मनई अपना निजी क्षणमें का करेलें भा का कइलन एह पर कवनो बतकुच्चन ना होखे के चाहीं. बाकिर हमरा लागत बा कि सार्वजनिक जीवन जिए वालन के अपना निजी क्षणो में सावधान रहे के चाहीं. नैतिकता के आसन से गिरला का बाद रउरा कानूनी रूप से कतनो सही रहीं राउर इमेज त खराब होइए जाई आ राजनीति में इमेज के बहुत महत्व होला. कुछ पाठक लोग के लाग सकेला कि बतकुच्चन कबो कबो बहक जात बा ओतना निशाना पर नइखे रहत जतना रहे के चाहीं. त एह पर हम बस अतने कहब कि राग रसोईया पागड़ी कबो कबो बन जाय! अगर पगड़ी बनावल अतना आसान रहीत भा रोजे एगो नया राग रचल जा सकीत त ओह बहुतायत से मन उबिया जाइत. सब दिन रहत न एक समाना आ रचना रचत घरी रचही वाला जानेला कि एह रचे में कतना रचाए के पड़ेला!\nभोजपुरी उपन्यास "जुगेसर" – 2\nबतकुच्चन – ५९


August 2012 – Page2– टटका खबर\nपेट झरला से चार लोग के मौत\nरोहतास जिला में डायरिया से चार लोग के मौत हो गइल बा. काराकाट प्रखंड के चौंगाई के महादलित टोला में एगो आदमी आ ओकरा दू गो पोतियन के मौत पेट झरला से हो गइल . एक आदमी के मौत राजाडीह में होखे के खबर बा. रोहतास के सिविल सर्जन कहतारें कि प्रभावित इलाका में डाक्टरन\nयमुना एक्सप्रेस वे के उद्घाटन\nबियफे का दिने आगरा से दिल्ली के एक सौ पैंसठ किलोमीटर के दूरी बीच यमुना एक्सप्रेस वे के लखनऊ में बइठल मुख्यमंत्री रिमोट से लोकार्पण कर दिहलें. कहल जाला कि नोएडा में जवने मुख्यमंत्री कवनो उद्घाटन करेलें उनकर सरकार चल जाले. शायद एही से लोकार्पण लखनऊए से बटन दबा के कइल गइल. छह लेन के\nपूर्व सरपंच के हत्या\nबियफे भोर में पूर्वी चंपारण के पहाड़पुर थाना के मनकरिया पंचायत के पूर्व सरपंच उमेश तिवारी के दू गो मोटर साइकिल सवार अपराधी गोली मार के हत्या कर दिहलें. पुलिस के कहना बा कि पुरान अदावत मे ई हत्या भइल बा.\nएगो भोजपुरिया के अनूठा रिकार्ड\nउत्तर प्रदेश के मऊ जिला के मुहम्मदाबाद गोहना के कबीराबाद मुहल्ला के निवासी डॉ० कृष्ण एन० शर्मा के नामे एगो अनूठा रिकार्ड जुड़ गइल बा. डॉ० कृष्ण एन० शर्मा के लिखल आ हालही में प्रकाशित एगो किताब दू गो रिकार्ड बनवले बावे जवना रिकार्ड के ‘इंडिया बुक ऑफ़ रेकॉर्ड्स’ अउर ‘यूनीक वर्ल्ड रेकॉर्ड्स’ सत्यापित कइले\nहामिद अंसारी दुबारा उपराष्ट्रपति चुना गइलें\nजइसन कि पहिलहीं से पता रहुवे यूपीए उम्मीदवार आ मौजूदा उपराष्ट्रपति हामिद अंसारी दुबारा उपराष्ट्रपति चुना गइलें. एह चुनाव में कवनो तरह के क्रास वोटिंग के खबर नइखे आ सगरी लोग अपना अपना राजनीतिक गोल का हिसाब से वोट दिहल. विपक्षी एनडीए उम्मीदवार जसवंत सिंह के एआईडीएमके के सांसदन के वोटो मिलल हालांकि बीजू जनता\nनसीम अहमद जैदी चुनाव आयुक्त बनावल गइलें\nनागरिक उड्डयन मंत्रालय के सचिव पद से रिटायर आ यूपी कैडर के आईएएस सैय्यद नसीम अहमद जैदी के निर्वाचन आयुक्त बना दिहल गइल बा. जैदी साल सतरह ले चुनाव आयुक्त बनल रहीहें. मुख्य निर्वाचन आयुक्त एस वाई कुरैशी के रिटायर भइला का बाद चुनाव आयोग में एगो पद खाली हो गइल रहे. तीन गो निर्वाचन\nलखनऊ के अम्बेदकर पार्क के नाम बदले का विरोध में बसपा के धरना\nमंगल का दिने लखनऊ में बसपा नेता स्वामी प्रसाद मौर्य आ नसीमुद्दीन सिद्दिकी के नेतृत्व में बसपा कार्यकर्ता धरना दिहलें. एह लोग एह बात के खिलाफ धरना दिहल कि लखनऊ के अम्बेदकर हरित पार्क के नाम बदल के जनेश्वर मिश्र पार्क काहे कइल गइल. बसपा के कहना बा कि एहसे सपा के दलित विरोधी मानसिकता\nयूपी के कालेजन में सीट बढ़ावल गइल\nउत्तरप्रदेश में दाखिला में आवत दिक्कत देखत राज्य सरकार हर कॉलेज आ यूनिवर्सिटी में नया सेक्शन खोले आ हर क्लास में सीट बढ़ावे के निर्देश दिहले बिया. अब कवनो कॉलेज कुलपति से अनुमति ले के एगो सेक्शन खोल सकी जवना में अस्सी गो विद्यार्थियन के दाखिला हो सकी.\nमाध्यमिक शिक्षक बहाली सितंबर से\nबिहार में माध्यमिक शिक्षकन के बहाली खातिर दरखास्त सोलह अगस्त से पंद्रह सितम्बर का बीच जमा करावल जाई. एह बहाली के अधिसूचना जारी कर दिहल गइल बा. दरखास्त जमा भइला का बाद सोलह से उनतीस सितंबर का बीच मेधा सूची बना लिहल जाई जवना के प्रकाशन आठ सितम्बर के होखी आ नौ अक्टूबर से तीस\nगाँधी जी के सबले ऊँच मूर्ति\nबिहार सरकार फैसला कइले बिया कि पटना गाँधी मैदान में गाँधी जी के चालीस फीट ऊँच मूर्ति लगावल जाई जवन दुनिया भर में उनुकर सबले बड़ मूर्ति होखी. संसद भवन में लगावल गाँधी जी के प्रतिमा के मूर्तिकार रामसुतार से एह मूर्ति के बनवा लिहल गइल बा बाकिर पेडेस्टल तइयार ना होखला का चलते मूर्ति\nराजनीति : नरेन्द्र मोदी का खिलाफ नीतीश फेर अड़ंगा लगवलें\nबिहार के मुख्यमंत्री एकदम ना चाहस कि नरेन्द्र मोदी के भाजपा के नेता बनावल जाव आ ऊ एनडीए के नेता बन जासु. पिछला दिने नीतीश फेरू भाजपा अध्यक्ष नीतिन गडकरी से आश्वासन मँगलन कि नरेन्द्र मोदी के भाजपा अपना ओर से प्रधानमंत्री के उम्मीदवार ना बनाई. ओने लाकृष्ण आडवाणी अपना ब्लॉग पर लिखले बाड़न कि\nपटना हवाई अड्डा के रनवे छोट कर दिहल गइल\nपटना हवाई अड्डा के रनवे छोट कर दिहल गइल बा. एयरपोर्ट अथारिटी आफ इण्डिया ई फैसला हवाई अड्डा के आसपास के हालात देखत लिहलसि. अब पटना हवाई अड्डा से बोइंग ७३७ आ एयरबस ३२० उड़ान ना भर पइहें आ अब एहिजा से छोटके जहाजन के उड़ान होखल करी. अबहीं बोईंग ७३७ आ एयरबस ३२० के\nबिहार में पूंजी लगावे वालन के सुविधा खातिर मुंबई में कार्यालय\nबिहार सरकार राज्य में पूंजी निवेश के बढ़ावा देबे खातिर मुंबई में निवेश आयुक्त कार्यालय खोली जहाँ मुख्यमंत्री महीना के पाँचवा सोमार का दिने मौजूद रहल करीहें उद्योगपतियन आ व्यापारियन ला खास दरबार लगा के. नीतीश कुमार एकर एलान अतवार का दिने कैमूर में एगो सीमेंट कारखाना के उद्घाटन करत कहलन. सौ करोड़ के लागत\nइलाहाबाद में एम्स खोलल जाई\nसपा सांसद रेवती रमण सिंह बतवले बाड़न कि इलाहाबाद में एम्स खोलल जाई. एह ला केन्द्र सरकार से मोतीलाल नेहरु मेडिकल कालेज अस्पताल खातिर डेढ़ सौ करोड़ रुपिया के मंजूरी मिलल बा. रेवती रमण सिंह कहलन कि जमीन के कवनो दिक्कत नइखे काहे कि नैनी औद्योगिक इलाका में बहुते जमीन उपलब्ध बा.\nहर जिला के विभूति के जन्मदिन मनावे खातिर मिलल पैंतीस पैंतीस हजार\nयूपी सरकार राज्य के हर जिला के पैंतीस पैंतीस हजार रुपिया के आंवटन कइले बिया जवना से ओह जिला के कवनो महान विभूति के जनमदिन मनावल जा सके. ई रुपिया स्वैच्छिक संगठनन के दिहल जाई.\nयूपी में कैदियन के शादी बिआह में जाए के छूट मिली\nजेलमंत्री राजा भईया के कहना बा कि कैदियन के मिले वाला पैरोल पर लगावल रोक हटा लिहल गइल बा आ अब कैदी अपना निकट परिवार के शादी बिआह मरनी पर तीन दिन के पैरोल पर जा सकीहें.\nबस पर बरगद गिरला से सात लोग के मौत\nसिवान से गोपालगंज जात एगो बस पर छोटपुर गाँव का लगे एगो पुरान बरगद के पेड़ गिर पड़ल. एह दुर्घटना में ओहिजे सात जने के मौत हो गइल. पन्द्रह लोग घवाहिल हो गइल बा. घवाहिल भा मरल लोग के गिनिती बढ़ सकेले काहे कि अबही बस में कुछ अउरी लोग दबाइल मिले के अनेसा बा.\nगड़हा से तीन गो लड़िकन के लाश मिलल\nपश्चिम चंपारण के बिसनपुरा गाँव का लगे एगो गड़हा से तीन गो लड़िकन के लाश मिलल बा. ई तीनो लड़िका शुक का साँझ से गायब बतावल जात रहलें. पुलिस के अनुमान बा कि तीनो पानी में डूब गइल होखीहें सँ.\nखेल कूद : सायना नेहवाल भारत खातिर कांस्य पदक जीतली\nलंदन ओलंपिक में आजु शनिचर का दिने महिला बैडमिंटन के एकल में तीसरा जगहा आ के कांस्य पदक जीत लिहली जब तीसरा जगहा खातिर होखत मैच में चीन के झिन वांग घवाहिल हो के खेलल छोड़ दिहली. अबही ले भारत के तीन गो पदक मिलल बा एह ओलंपिक में. सायना मिर्जा आ लिएन्डर पेस के


अमरेन्द्र जी के लिखल एगो व्यंग कम्पूटर आ पलिवार | जोगीरा\nHome भोजपुरी साहित्य हास्य व्यंग्य अमरेन्द्र जी के लिखल एगो व्यंग कम्पूटर आ पलिवार\nपरनाम ! रउवा सब के जोगीरा डॉट कॉम प स्वागत बा, आई पढ़ल जाव अमरेन्द्र जी के लिखल एगो व्यंग कम्पूटर आ पलिवार , पढ़ीं आ आपन राय बताइ कि रउवा इ भोजपुरी व्यंग कम्पूटर आ पलिवार कइसन लागल, रउवा सब से निहोरा बा पढ़ला के बाद शेयर जरूर करीं\nगोड़ लागिले कम्पूटर बाबा! चार्ल्स बेवेज भाई की जय हो!\nक्रिया कर्म के बाद, हम भोरे उठतहिं एही दू गो लाएन बोलिना आ कंपूटर के की बोड प अंगुरी चलावे सुरू कर दीहिनी। चाय, नास्ता-पानी, खान-पिआन सभ एके साथ उनुके रूम में होला।भोर से राति हो जाले इनिके साथे।\nबाकि उनुका आने कि हमरा घरइतिन के ई कंपूटर तनिको ना भावसु।दिन भर नाक धुनत रहेली।जरि जो।मरि जो।तोरा ऊफर परो रे कम्पूटरवा। आ,जो रे चार्ल्स बेवेजवा। ई जे तु जवन जिनीस बनइलसु,एकर सजा तोरा के भगावन जड़ुर दिहन।\nकम्पूटर आ पलिवार\nकम्पूटरवा के पले जब-जब हमरा के देखेली बहुते अनसा ली।अकेले में बोलती भा बेलनिअइती हमरा कवनो तकलीफ ना रहित।बाकि ई त एगो अलगे बखेड़ा खाड़ा कइले बाड़ी।ई एकरा साथे सवतिआ डाह क लेले बाड़ी।अउर त अउर ई हितई-नतई,बहरी-भितरी सभ जगे हाला फैला देले बाड़ी कि हमार संवाग बेहाथ होखत जा रहल बा।भोरे से लेके आधा रात तक ई कंपूटरवे में सटल रहत बा।हमरा ला त एह खसूट भीरि ना कवनो टायेम बा ना जगह।\nदिन राति बर-बर बरबरात रहेली।एके बतिया धुनत रहेली।बहरिका लागो एह कंपूटर के।ना जाने ई कहवाँ से आ के हमार जीवन नरक बनवले बिया।सात लाख नगदी,अतने के समान आ उपर से कपड़ा लाता।कवन-कवन चीझु हमार बाप-मतारी ना देले रहनि?\nअतना देला-लेला के बादो हमार तनिको मान मरजादा नइखे,बाकि ई नसपीटी कंपूटरवा,पहिले त साठ-सतर हजार लगा के आइलि उपर से एकर टेबुल,कुरूसी आ बिजुली के कतने मसीनि हजारन लगा के बजार से अइलि सं।ए बहुरिया ला अलगे घर,पर्दा,एसी हई-हऊ।उपर से हर महिने मेनटेन कराई।हमार करम फुटि गईल हम अईनी रोपेया ले के आ राज करतिआ ई।किनी बेसहि के आईल फतूरिया।\nअउर त अउर ई जे बुतुरूआ बा इहो ठीक अपना बापे के राहि धइले बा।जसहिं बपसी ओह घर में से निकलत बाड़े कि ई ओही घर में घुसिआ जात बा।देखहिं के छोट बा।जा के इहो ओकरे में चपकि जाला।दु तीन एतवार से त ई खाये- पीये के चिन्ता छोड़ि-छाड़ि के कम्पूटरवे के फेरा में रहत बा।ना किताब पढ़त बा,ना लिखत बा,ना बोलते बा।एकरा का हो गईल।जो रे! बेहाया कंपूटर! तोरा तनिको लाज दया नइखे।तु हमार पूत-भतार दूनों छिन लेलिस।अब क गो पीढ़ी छिनबिस।\nआ एने हमार दू चारि गो संघतिया बाड़न,ऊ अलगे नाराज रहत बा लोग।केहू कहत बा कि का भाई! जब से कंपूटर ले अईल तु त दूज के चाँद हो गईल।केहू कहत बा मरदवा तु लक्की बाड़े।तोरा भी सुग्घर मेहरारू आ नवका जबाना के टटका वर्जन के कंपूटर दूनों बा।तऽ हमरा पांड़े जी के अलगे समसेआ बा।हरमेसे पूछत रहत बानी कि आ हो,सिंह जी! ई दूनो के एक साथे कइसे सम्हारे ल हो।\nरउआ लोगिन किछुओ कहीं।बाकि हम आजु साफ क दिहल चाहत बानी कि: ऊ अब लाएन कटे के इंतजार करेली भा मनावेली कि बैटरिया बइठि जाईत।\nपिछला लेखविवेक सिंह जी के लिखल भोजपुरी कहानी परेम-दान\nअगिला लेखभोजपुरी लोकोक्ति और अर्थ : पहिला भाग


चंडीगढ़,10 जुलायी (वार्ता). डिग्री फर्जी साबित भइला का बाद भारतीय महिला क्रिकेट टीम के कप्तान हरमनप्रीत कौर के पंजाब पुलिस उपाधीक्षक (डीएसपी) पद से आजु मंगल का दिने हटा दीहल गइल.\nजानकारी मिलल बा कि पंजाब सरकार हरमनप्रीत का खिलाफ कवनो कानूनी कार्रवाई ना करी. एने कई दिन से एह फर्जी डिग्री मामिला में घेराइल हरमनप्रीत के पद से हटावल जाए के चरचा जौर पकड़त रहुवे आ मामिला ढेर तूल पकड़े ओकरा पहिलहीं पंजाब सरकार के गृह विभाग उनुका के डीएसपी पद से हटा दिहलसि.\nअब उनका क्वालिफिकेशन का हिसाब से उनुका के कांस्टेबल के पद पर बनवले राखल जाए के उमेद बा.\nमोगा जिला के रहे वाली ई महिला क्रिकेटर चौधरी चरण सिंह मेरठ विश्वविद्यालय से स्नातक के डिग्री हासिल कइले रहुवी. बाकिर सत्यापन मां ई डिग्री फर्जी निकलल. विश्वविद्यालय उनुका के आपन छात्र माने से इंकार कर दिहलसि. तब ई मामिला गृह विभाग का लगे गइल. गृह विभाग मुख्यमंत्री कैप्टन अमरिंदर सिंह का लगे बा.\nएहिजा के नौकरी करे से पहिले अर्जुन पुरस्कार प्राप्त हरमनप्रीत भारतीय रेलवे में कर्मचारी रहली आ बाद में ऊ रेलवे के नौकरी छोड़के पंजाब पुलिस में नौकरी करे लिहली.


देश दुनिया के खबर (शुक, 11 सितंबर 2015) – टटका खबर\nदेश दुनिया के खबर (शुक, 11 सितंबर 2015)\nशुक का दिने प्रधानमंत्री नरेन्द्र मोदी चंडीगढ हवाई अड्डा पर एगो नया टर्मिनल के उद्घाटन कइलन. एह टर्मिलन से घरेलू आ अंतरराष्ट्रीय दुनू तरह के उडान भरल जाई.\nशुक का दिने प्रधानमंत्री मोदी उत्तराखंट के ऋषकेश, पंजाब हरियाणा के चंडीगढ़ आ यूपी के सहारनपुर में जनसभा के सबोधित करत बतवलन कि साल 2022 में सगरी देश के सगरी गाँवन में चौबीसो घंटे बिजली मिले लागी आ सभका लगे एगो घर होख आपन. सरकार एह दिशाईं तेजी से काम करत बिया. सहारनपुर में कहलन कि अब से गन्ना किसान के रुपिया सीधे उनुका खाता में भेजल जाई. कांग्रेस पर सीधा हमला करत मोदी कहलन कि चालीस लोग देश के विकास के राह रोके में लागल बा. ओह लोग के बरदाश्त नइखे होखत कि एगो चाय बेचे वाला देश के प्रधानमंत्री कइसे बन गइल. कहलन कि अबहियों अगर कांग्रेस जनता के दिल जीतल चाहत होखे त जनता खातिर चार गो नीमन काम करे आ तबे जनता तोहरा के माफ करी.\nगृहमंत्री राजनाथ सिंह शुक का दिने पाकिस्‍तानी रेंजरन के महानिदेशक से कहलन कि पहला गोली कबो भारत का तरफ से ना चली बाकिर पाकिस्तान के आपन रवैया बदले होखी. जबब में मेजर जनरल उमर फारूक बर्की कहलन कि ऊ त महज एगो अिकारी हउवन एहसे ऊ एह पर कुछ ना कह सकसु. बाकिर पाकिस्तानी नेतृत्व के ईबात जरूर बता दीहें.\nओने जम्मू कश्मीर के कुपवाड़ा जिला के हन्दवाड़ा जंगल भइल मुठभेड़ में दू गो आतंकियन के मार गिरवलसि सेना बाकिर ओकरो दू गो जवान शहीद हो गइले.\nमुम्‍बई के विशेष मकोका अदालत साल 2006 के सिलसिलेवार बम विस्‍फोटन का केस में 12 गो आरोपियन के दोषी ठहरा दिहलसि आ एगो आरोपी अब्‍दुल वाहिद दीन मुहम्‍मद शेख के बरी क दिहलसि. एह बम विस्फोटन से नाहियो त 188 जने के मौत भइल रहुवे. सजा बाद में सुनावल जाई.\nपश्चिम बंगाल के मुख्‍यमंत्री ममता बनर्जी एलान कइले बाड़ी कि उनकर सरकार नेताजी सुभाष चन्‍द्र बोस से जुड़ल 64 गो सरकारी फाइलन के सार्वजनिक क दी. एह फाइलन के 18 सितंबर का दिने कोलकाता पुलिस अभिलेखागार में आम लोगन ला राखल जाई.\nराष्ट्रमंडल युवा खेल के अआखिरी दिने भारत टेनिस में दू गो स्वर्ण पदक जीतलस आ नौ गो स्वर्ण, चार गो रजत आ छह गो कांस्य पदक समेत कुल 19 गो पदक जीत के पदक तालिका में पाँचवा जगहा पर रहल.\nदुबई में रहके इस्लामिक स्टेट खातिर भारत से नवहियन के भरती करे वाली हैदराबाद की आफ्शा जबीन के हैदराबाद पुलिस शुक का दिने गिरफ्तार क लिहलसि. सबेर में ओकरा के यूएई से भारत प्रत्यर्पित कइल रहे. सोशल मिडिया पर ई अपना के ब्रिटिश नागरिक बतावत रहुवे.\nईमानदारी के डंका पीटेवाला राहुल गाँधी अब बिहार के चारा चोर लालू यादव संगे मंच साझा करे का हद ले नीचे गिर गइल बाड़न. राहुल अब आपन हिचकिचाहट छोड़ सत्ता खातिर कुछ भी करेगा का हाल में आ गइल बाड़न.\nबेगलुरु नगर निकाय में बड़हन जीत मिलला का बावजूद भाजपा मेयर चुनावा में हार गइल आ कांग्रेस मेयर के कुर्सी तीन वोट से जीत लिहलसि. जबकि 198 वार्ड सीट में से 100 गो पर ओकर सदस्य जीतल बाड़न.\nबिहार विधानसभा चुनाव के एलान का बाद चुनाव आयोग राज्य के गृह सचिव के तबादला करे के आदेश दिहले बावे आ नौ गो ज़िलाधिकारिन आ सात गो वरिष्ठ पुलिस अधिकारियनो के तबादला कर दिहले बिया.\nअमेरिकी बैंक गोल्डमैन सैक्स चेतवले बावे कि क्रूड ऑयल के दाम 20 डॉलर प्रति बैरल ले गिर सकेले. बाकिर कब ले अइसन होखी से ना बतावल जा सके. एह भविष्यवाणी का बाद शुक का दिने तेल के कीमत अउरी गिर गइल.\nराष्ट्रीय कांग्रेस पार्टी के नेता तारिक अनवर कहले बाड़न कि बिहार में मुख्यमंत्री नीतीश कुमार के राज उखाड़ फेंके खातिर उनका जवन करे के पढ़ी तवन करीहन. राकांपा सपा सगे मिल के तीसरा मोर्चा बनावे में लागल बिया.\nराष्ट्रीय निषाद संघ के राष्ट्रीय सचिव चौधरी लौटनराम निषाद के कहना बा कि कुछ ताकत देश से आरक्षण हटावे खातिर हार्दिक पटेल जइसन लोग के आगा क के साजिश रचत बाड़ी सँ. कहलन कि 31 अक्टूबर का दिने यूपी में होखे जात हार्दिक पटेल के रैली के कवन जरूरत ना रहुवे.\nछपरा से गोरखपुर होखत दिल्ली ले बिजली से चले वाली रेलगाड़ियन के जल्दिए चलावल शुरु होखे के बात रेलवे राज्यमंत्री मनोज सिन्हा सिवान जिला के महराजगंज के एगो सभा में कहलन.\nचुनाव आयोग के आदेश बा कि बिहार पुलिस के मतदान केन्द्रन पर तैनाती मत कइल जाव. मतदान केन्द् पर केन्द्रीय अर्द्धसैनिक बले के तैनाती कइल जाई. पहिला बेर एह तरह के रोक लगावल गइल बा बिहार पुलिस पर.\nदरभंगा से नई दिल्ली के बीच चले वाली स्वतंत्रता सेनानी सुपर फास्ट शुक का दिन से जयनगर से चलावल शुरु हो गइल बा.\nदाल के बढ़त जात दाम काबू में राखे खातिर केन्द्र सरकार अउरी पांच हजार टन अरहर दाल आयात करे के फैसला कइले बिया. पहिलहूं द हजार टन दाल मंगावल जा चुकल बा आ एकर पहिला खेप 23 तारीख के पहुंचे के उमीद बा.\nदेश के औद्योगिक उत्पादन में एह साल का जुलाई में पिछला साल के जलाई से चार दशमलव दू फीसदी के बढ़ोतरी भइल बा. विनिर्माण गतिविधि आ कैपिटल गुड्स के उत्पादनो में सुधार भइल बा. औद्योगिक उत्पादन सूचकांक-आई आई पी में इचिका कमी आइल बा.\nTags: News in Bhojpuri, टटका खबर, देश दुनिया के खबर, भोजपुरी में खबर.


ग – Bhojpuri Dictionary\nगोयड़ा (गोइड़ा, गोंयड़ा, गोयड़वा) = (सं-N) घर के पास का या गाँव से सटा खेत field nearest to home or village. गोयड़वा में बहुते घासि हो गइल बा. There are to much grasses in the home’s nearest field.\nगंगाजली = (सं-N) गंगा जल रखने का एक विशेष पात्र. A kind of pot for Gangajal. गंगाजली में गंगाजल बा.\nContinue reading » March 17, 2011 Prabhakar Pandey क ङ, ग No Comment\nगवना, गौना, शादी का कुछ समय बाद होखे वाला विदाई के रस्म A ceremonial departure ofabride to groom’s home. It is or was usually done afteralong gap following marriage ceremony. पहिले का जमाना में बिआह का कई साल बाद गवना होत...\nContinue reading » October 16, 2010 Dictadmin क ङ, ग No Comment


तु हमार साथी – Anjoria\nतु हमार साथी\nकब होई मिलनवा हमार के सफलता का बाद निर्माता नंदू श्रीवास्तव के दोसर फिल्म तु हमार साथी एह महीना बिहार में रिलीज भइल बा. एकर कहानी कूछ एह तरह से बा. अमीर लाला प्रधान के भतीजा विशाल आ गरीब किसान के बेटा नन्दू. दुनु मेडिकल कालेज के छात्र आ आपुस में दोस्त. खलनायक बा काली जे सरपंच के आवारा बेटा ह. नायिका क्षमा, जेकरा से विशाल प्रेम करत बा. सहनायिका रुपा जे काली के बहिन हियऽ आ काली चाहत बा कि ओकर शादी विशाल से कर दिहल जाव आ क्षमा ओकरा हाथे लाग जाव.\nपात्र परिचय का बाद अब कहानी के मोड़. विशाल अपना परिवार के परम्परा तूड़ के क्षमा साथे मन्दिर में शादी कर लेत बा, नन्दू भाई बन के कन्या दान करत बा. शादी से नाराज बाप लालाप्रधान क्षमा के बुरा भला कहत बा आ धमकी देत बा कि विशाल का जिन्दगी से निकल जा ना त विशलवो के खून कर देब. डेराइल क्षमा जान देबे जात बिया त नन्दू बचा लेत बा. एह बीचे लाला अइसन जाल बुनत बा कि विशाल के सन्देह हो जात बा कि नन्दू का साथे क्षमा के गलत संबंध बा. ऊ रुपा से शादी कर लेत बा. बेबसी का जाल में फँसल नन्दू विशाल के दुश्मन बन जात बा.\nएह का बाद का होत बा से त सिनेमे में देखे के मिली. अंत का होत बा, कइसन होत बा ई त फिल्में में देखावल जाई. मुख्य भूमिका में भोजपुरी के सदाबहार सुपर स्टार रविकिशन, निखिल उत्प्रेती, उषा पौडेल, सौजन्य सुब्बा, मिथिला शर्मा, नंदू श्रीवास्तव, रोहित सिंह, सुनील सारंग, सोना बिहारी, ब्रजकिशोर, दिनेश कुमार साह, आ अवधेश मिश्रा बाड़े.\nलेखक निर्माता नंदू श्रीवास्तव, निर्देशक किशोर राणा, संगीतकार अमर राणा, गीतकार सत्येन्द्र आ छायाकार किशोर कमाल हउवे.\n(स्रोत : रंजन सिन्हा)\ntu hamar saathi


‘खून भरी मांग ‘ में ‘कड़ुआ तेल’ – Anjoria\n‘खून भरी मांग ‘ में ‘कड़ुआ तेल’\nग्रीन चिल्ली एंटरटेनमेंट प्रा. लि के बैनर वाली मल्टीस्टारर फिलिम ‘खून भरी मांग’ २५ जुलाई के रिलीज़ होखे वाला बा. पिछला दिने एह फिलिम के कहानी के डिमांड मानत एहमें एगो आइटम सांग अउर जोड़ल गइल. एह आयटम के बोल बा ‘कड़ुआ तेल’ आ एकर शूटिंग मुंबई के जापान स्टूडियो में करावल गइल. फिलिम परोसत बाड़े आदर्श जैन फिल्म्स आ सन ऑडियो प्रा.लि.\nएह फिलिम में भोजपुरी सिनेमा के लोकप्रिय चेहरन के शामिल कइल गइल बा. खेसारी लाल यादव, रिंकू घोष, मनोज आर.पाण्डेय, मोनलिसा, पंकज केसरी अउर पाखी हेगड़े एहमें खास कलाकारन में शामिल बा लोग. जवना आइटम सांग ‘कड़ुआ तेल’ के शूटिंग पिछला दिने करावल गइल ओहमें आपन लटका झटका देखावे वालन में तीन गो अभिनेत्री शामिल बाड़ी, अक्षरा सिंह, अनारा गुप्ता, अउर अंतरा सिंह. एह तीनो लोग के आइटम देख के दर्शक खुश हो जइहें. फिलिम में अब दस गो गाना हो गइल बा. एहमें तीन गो त आइटमे सांग बाड़ी सँ. कड़ुआ तेल वाला आयटम खेसारी लाल यादव गवले बाड़न आ कोरिओग्राफी रिक्की गुप्ता के ह.\n‘खून भरी मांग’ के निर्देशक राजकुमार आर.पाण्डेय आ निर्माता प्रदीप सिंह भईया हउवें.\nPrevious Post: जनेऊ संस्कार\nNext Post: बालेश्वर सिंह के जनमदिन शूटिंग का सेटे पर धूमधाम से मनावल गइल


गंगा .यमुना में मूर्ति विर्सजन पर रोक लगवलसि उच्च न्यायालय – टटका खबर\nगंगा .यमुना में मूर्ति विर्सजन पर रोक लगवलसि उच्च न्यायालय\nइलाहाबाद उच्च न्यायालय गंगा प्रदूषण मामिला के सुनवाई करे का दौरान दुर्गापूजा के मूर्तियन के गंगा यमुना में दहवावे के अनुमति देबे से मना कर दिहलसि. अदालत इहो सुझाव ना मनलसि कि विसर्जन क के मूर्तियन के बाद में निकाल लिहल जाव. प्रशासन अदालत से एक साल के मोहलत अउर मँगले रहुवे.\nअदालत सरकार के एह बारे में परिपत्र जारी करे के निर्देश दिहलसि कि अगिला साल से गंगा आ यमुना के किनारे बसल जिलो में मूर्ति दहवावे पर रोक लगा दीहल जाई. साथही सरकार के कहलसि कि ऊ कवनो दोसर व्वयस्था करे एह काम ला.\nTags: मूर्ति विर्सजन पर रोक


बिट्टूओ सरदार क फिलिम मे संजय पांडे – Anjoria\nबिट्टूओ सरदार क फिलिम मे संजय पांडे\nभोजपुरी नंबर वन खलनायक संजय पांडे हमेशा से वितरकन का नजर में गरम लिट्टी रहल बाड़े. हालही में उनुका के बिहार आ मुंबई के जानल मानल वितरक बिट्टू सरदार अपना बतौर निर्माता पहिलका फिलिम ‘रिक्शावाला आई लव यू’ में अनुबंधित कइले बाड़े. दिनेशलाल यादव ‘निरहुआ’ आ पाखी हेगड़े के मुख्य भूमिका वाली एह फिलिम के शूटिंग शुरू हो गइल बा. एहमें संजय के भूमिका सभके चउँकावे वाली बा.\n‘पागल प्रेमी’ क सफलता का बाद विनय आनंद ‘लक्ष्मण रेखा’ में


अटल बिहारी वाजपेयी के स्वर्गवास\nनयी दिल्ली 16 अगस्त. पाँच जुग ले भारत के राजनीति के सितारा, भारतीय राजनीति के शिखर पुरूष, अजातशत्रु आ प्रधानमंत्री रहल संघी नेता अटल बिहारी वाजपेयी आजु लमहर बीमारी का बाद आजु स्वर्ग खातिर प्रयाण कर गइनी. 93 बरीस के वाजपेयी जी पिछला दू महीना से अखिल भारतीय आयुर्विज्ञान संस्थान में भरती रहला का बाद आजु गदबेरा पाँच बज के पाँच मिनट पर महानिर्वाण पर निकल गइनी. पिछला 36 घंटा से उहाँ के तबियत बहुते खराब हो गइल रहुवे आ जीवन रक्षक प्रणाली पर रखला आ तमाम कोशिशन का बावजूद उहाँ के स्वर्ग खातिर प्रयाण कर गइनी.\nराजनेता लोग के श्रद्धांजलि – देश आपन महान सपूत गँवा दिहलसि राष्ट्रपति रामनाथ कोविंद, उपराष्ट्रपति एम. वेंकैया नायडू, प्रधानमंत्री नरेन्द्र मोदी, भारतीय जनता पार्टी (भाजपा) अध्यक्ष अमित शाह, कांग्रेस अध्यक्ष राहुल गांधी आ उपप्रधानमंत्री रह चुकल लालकृष्ण आडवाणी समेत अनेके नेता प्रधानमंत्री रहल आ भारत रत्न से सम्मानित अटल बिहारी वाजपेयी के निधन पर आपन शोक जतावत कहलें कि उहाँ के स्वर्गवास से भारतीय राजनीति के एगो युग के अंत हो गइल आ देश एगो महान सपूत गँवा दिहलसि.\nवाजपेयी जी राजनेता होखला का साथही एगो प्रखर कविओ रहनी आ देशभक्ति आ हिन्दू गौरव गान करत उहाँ के कईएक कविता सोशल मीडिया पर वायरल रहल बा आ आजु अउरि तेजी से पसर रहल बा. मौत पर लिखल वाजपेयी जी के एगो कविता पढ़ीं –\nमौत की उमर क्या है? दो पल भी नहीं, ज़िन्दगी सिलसिला, आज कल की नहीं, मैं जी भर जिया, मैं मन से मरूं, लौटकर आऊँगा, कूच से क्यों डरूं?\nआजु पूरा देश अपना एह असल हिन्दुस्तानी नेता के आपन श्रद्धांजली दे रहल बा.\nभारतीय जनसंघ के संस्थापक सदस्य आ भारतीय जनता पार्टी के संस्थापक राष्ट्रीय अध्यक्ष रहल के सार्वजनिक जीवन राष्ट्रीय स्वंयसेवक संघ से जुड़ के शुरु भइल रहल. पत्रकार, संपादक, साहित्यकार, कवि का रुप में वाजपेयी जी प्रखर हिन्दू गौरव गान करे वाला राजनेता रहीं बाकिर उहाँ के निजी बेवहार अइसन रहुवे कि देश के हर राजनीतिक गोल में लोग वाजपेयी जी के सम्मान करत रहुवे आ असल में उहाँ के एह देश के एकमात्र अजातशत्रु राजनेता मानल जाला.\nकुछ लोग के मंजूर ना रहुवे कि वाजपेयी जइसन नेता संघ के नेता का रूप नें जानल जाव. कहत रहे लोग कि एगो बढ़िया आदमी गलत पार्टी में काहे बा? एह पर वाजपेयी जी के साफ जवाब रहत रहुवे कि अगर हम बढ़िया आदमी हईं त गलत गोल में कइसे हो सकीलें. आ अगर हमार गोल गलत बा त ओहमें रहे वाला बढ़िया आदमी कइसे हो सकेला.\nवाजपेयी जी शुरू से आखिर ले संघ स्वयंसेवक का तौर पर देश आ हिन्दू हित ला समर्पित राजनेता रहुवीं बाकिर अपना वाकपटुता से अपना विरोधीयनो के रिझा लेत रहुवीं आ ऊ लोग मन से विरोध ना कर पावत रहुवे वाजपेयी जी के.\nदेश का साथही हमहूं आजु एह महान हिन्दुस्तानी सपूत के आपन श्रद्धांजलि दे रहल बानी. भगवान वाजपेयी जी के आत्मा के मोक्ष प्रदान करसु इहे मनावत बानी.\nमुंबई, 14 अगस्त (वार्ता). तुर्की के मुद्रा लीरा के दाम में लगातार हो रहल भारी गिरावट का दबाव में दुनिया के कई देशन के मुद्रा का साथही भारत के रुपियो...\nकोलकाता 13 अगस्त. लोकसभा अध्यक्ष रहल सोमनाथ चटर्जी के आजु कोलाकाता के एगो निजी अस्पताल में दिल के दौरा पड़ला से मौत हो गइल. ऊ 89 वर्ष के रहलें आ एने...\nनयी दिल्ली 09 अगस्त. बलिया के मूल निवासी, बिहार से राज्यसभा सांसद आ राँची में रहे वाला जदयू के सांसद रहल हरिवंश नारायण सिंह आजु राज्यसभा उपसभापति...\nनयी दिल्ली 08 अगस्त. आखिरकार विपक्ष राज्यसभा उपसभापति पद ला आपन उमीदवार एकमत से नाहिए चुन सकल आ आखिर में कांग्रेस के एगो पुरान नेता बी के हरिप्रसाद...\nचेन्नई 07 अगस्त. द्रविड़ मुनेत्र कषगम (द्रमुक) के सुप्रीमो अउर तमिलनाडु के मुख्यमंत्री रह चुकल नेता एम करुणानिधि के मंगल का दिने बीमारी का चलते...\nपटना 06 अगस्त (वार्ता). बिहार के मुख्यमंत्री नीतीश कुमार आजु कहलन कि राष्ट्रीय जनतांत्रिक गठबंधन (राजग) का ओर से जनता दल यूनाईटेड (जदयू) के राज्यसभा...